text:
Ese hari isano iri hagati y’ubwoko bw’amaraso n’ibyo umuntu asabwa kurya?
Inzobere mu bijyanye n’imirire ntizivuga rumwe ku birebana nuko abantu bakwita ku mirire yabo cyangwa se bagahitamo amafunguro bagendeye ku bwoko bw’amaraso bafite.
Ni mu gihe nyamara Ministeri y’Ubuzima ndetse n’abahanga mu buvuzi bavuga ko nta bushakashatsi bwizewe bwaba bwarerekanye ko hari abantu bafite icyiciro runaka cy’amaraso, bagenewe imirire runaka.
Bamwe mu baturage bamenye ubwoko bw’amaraso yabo bagaragaza ko babufiteho amakuru afite aho ahuriye n’ibiranga imiterere ndetse n’imyitwarire yabo.
Abahanga mu bijyanye n’ubuzima bavuga ko mu bice bigize amaraso y’umuntu harimo uturemangingo tw’umutuku bita cells cyangwa cellules mu ndimi z’amahanga, dutanga ibara ry’umutuku ry’amaraso tukaba ari na two tugena ubwoko bwose bw’amaraso.
Dr.Christopher Gashayija, ushinzwe ubushakashatsi mu kigo gishinzwe gutanga amaraso avuga ko kugeza ubu habaho ubwoko bw’amaraso bugera ku 8, bikaba ari ingenzi ku muntu kumenya ubwoko bw’amaraso afite.
Ati “Amaraso iyo uyakeneye mu mubiri wawe nta kindi kiyasimbura uretse amaraso, nta wundi muti wavuga ngo urasimbura amaraso, iyo ukeneye amaraso tuguha amaraso, ubwoko bw’amaraso bwiganje cyane ni O+, bukurikirwa na A+, ni mu gihe ubwoko bw’amaraso bukunda kubura ni O- na AB- bitewe nuko abantu bagira ubwo bwoko bw’amaraso ari bake.”
Mu gihe hari abavuga ko bagomba kurya cyangwa kutarya ubwoko bw’ibiribwa runaka, bashingiye ku bwoko bw’amaraso bafite, bamwe mu nzobere mu bijyanye n’imirire bavuga ko atari byo.
Manzi Private, umuganga uzobereye mu by’imirire ati “Ntawe ukwiye kubwira umuntu wa groupe sanguin A ngo nta kibazo narye amavuta, nayarya azamubyibushya, nufite B ni ko bimeze, n’ufite AB, cyangwa O na bo bizagenda gutyo kuko amavuta afite calories nyinshi. Ntawe utabyibushywa n’isukari cyangwa amavuta kuko kugira ngo umuntu abyibuhe biterwa nuko iby’umubiri winjije, biruta ibyo umubiri ukoresha. Icyo umuntu yakwitaho ni ugufata ibyo kurya binyuranye kandi ku rugero.”
Ku rundi ruhande ariko, Anastasie Mukakayumba, na we uzobereye ibijyanye n’imirire, we si ko abibona.
Yagize ati “Impamvu dushingira ku bwoko bw’amaraso, ni uko buri bwoko bw’amaraso bufite uko bwakira ibiribwa, n’uburyo bubisobanura n’uburyo umubiri wa buri muntu ubikoresha bitewe na groupe ye. Ni yo mpamvu tubishingiraho, turamutse duhaye umuntu imbonezamirire ridashingiye kuri groupe sanguin ye, dushobora kuba tutamufashije, ugereranyije n’icyo yaje adushakaho. Tubishingiraho, tumuha programu ya sport, stress managment. Uyu mwaka turimo ni uwa 26, groupe sanguin yinjiye mu bushakashatsi, mu kuboneza imirire y’abantu, mu kwita ku ndwara zitandukanye no kumenya imiti waha umuntu bijyanye na groupe sanguin ye.”
Umuyobozi w’Ishami ry’Ubuvuzi muri Ministeri y’Ubuzima, Dr. Corneille Ntihabose, avuga ko nta bumenyi bwasohowe n’abahanga bwaba bwarerekanye ko hari abantu bafite icyiciro runaka cy’amaraso, bagenewe imirire runaka.
Ati “Kuba wavuga ngo abantu bashyire imbaraga muri iyi mirire, ushobora gutuma byagira ingaruka ku mubiri w’umuntu. Icyo abantu bibandaho bazi ni uko isahani yawe yagombye kuba irimo ibitunga umubiri byose nkuko tubibirwa n’abaganga, ibyubaka umubiri, ibitera imbaraga, ndetse n’ibirinda indwara birimo imbuto. Hari nutrition clinics zahawe ibyemezo na MINISANTE kuko ibyo zikora byunganira ubuvuzi, tuzakomeza kugenzura uko zikora, bibaye bikorwa byaba binyuranije n’ibyo bemerewe ari byo byo gufasha abaganga mu byo muganga yemereye umurwayi yamusabye ko ajya gukora ku buzima bwe, yaba kugira ibyo yongera cg ibyo agabanya.”
Ibi by’uko nta bushakashatsi buhuza imirire n’ubwoko bw’amaraso y’umuntu, binashimangirwa na Prof. Gashegu Julien, umwarimu mu ishuri ry’ubuvuzi muri Kaminuza y’u Rwanda.
Ati “Mu bushakashatsi bwakozwe, nta kintu berekanye kibigaragaza mu buryo buri scientifique. Hari ubundi bushakashatsi bugiye gusohoka, buzasohoka mu kinyamakuru scientifique kitwa Journey of Academy of nutrition and dietetics bo bakoze ubushakashatsi basanga ubwoko bw’amaraso ntaho buhuriye haba kongera ibiro, byaba kongera ibinure ku mubiri, byaba kongera amavuta mu maraso cg kugabanya isukari mu mubiri.”
Abahanga mu bijyanye n’amaraso bavuga ko muri rusange abafite ubwoko bw’amaraso bufite Rhesus+ ari bo benshi bangana na 85% by’abatuye isi.
Abafite ubwoko bw’amaraso bwa O-, amaraso yabo ashobora guhabwa abantu bose, gusa bo bayakenera bagahabwa n’abafite ubwo bwoko gusa. Ni mu gihe abafite ubwoko bw’amaraso bwa AB+ bo bashobora guhabwa amaraso n’uwo ariwe wese.
Source: Rwanda Broadcasting Agency


c: text/html

text:
Amakamyo y’amashanyarazi mu kugeza imyaka ku isoko: Ibyo wamenya ku mushinga wihariye w’Abongereza mu Rwanda
Mu bice bitandukanye by’igihugu, hari aho usanga abahinzi bagorwa no kugeza imyaka ku masoko kubera urugendo runini n’imihanda itari myiza. N’iyo babonye imodoka zibafasha kugeza umusaruro ku masoko, bagorwa n’igiciro gihanitse. Magingo aya, Abongereza batangije ibikorwa mu Rwanda bigamije kwifashisha imodoka z’amashanyarazi.
Ni imodoka z’amakamyo z’Ikigo cy’Abongereza, OX Delivers, gishyira mu bikorwa uwo mushinga gifatanyije n’Abanyarwanda. Icyo kigo cyakoze imodoka cyise, OX Trucks, zifasha abatuye mu byaro kugeza umusaruro ku masoko n’abacuruzi bakabasha kurangura ibyo bakeneye bikabageraho mu gihe bari basanzwe bagorwa no kuhagera kubera kwifashisha amagare.
OX ni ikamyo yakozwe n’umuhanga witwa Gordon Murray, uri mu bakorana na Formula One.
Formula One ni isiganwa ry’imodoka nto, rimaze kwandika izina ku Isi. Kugeza ubu, riri mu mikino iboneka ku Isi yifashishwamo ikoranabuhanga ryo ku rwego rwo hejuru.
Urugero rworoshye ni uko imodoka nto zifashishwa muri iryo siganwa, buri yose ikoranye ikoranabuhanga ritanga amakuru “sensor” mu buryo burenga 300. Magingo aya, rikoresha internet ya 5G itarakwira ku Isi n’ibindi bintu bigezweho.
Gordon Murray wahanze izi modoka zifashishwa mu Rwanda, ni umwe mu bahanga Isi ifite mu bijyanye n’imodoka. Ni we wahanze imiterere y’imodoka yifashishwa mu masiganwa yitwa GMA T.50 (Gordon Murray Automotive Type 50) izajya ku isoko muri uyu mwaka.
Yagize uruhare kandi mu ikorwa ry’imodoka nyinshi za McLaren zikoreshwa muri Formula One. Aherutse gushyira ku isoko indi modoka ya siporo yitwa GMA T.33.
OX Delivers yamuritswe mu 2020 mu Bwongereza, intego ari ukugera ku isoko rya Afurika akaba ari ho yibanda mu bikorwa byayo. Aho kugurisha imodoka, gahunda yayo ni ukuzikodesha ku bahinzi n’abacuruzi bato.
Ni imodoka zakozwe bigizwemo uruhare n’umuryango udaharanira inyungu witwa Global Vehicle Trust. Ni igitekerezo wagize kigamije gutanga ubufasha mu kugeza ku bantu ibintu nkenerwa mu buzima bwa buri munsi cyane mu bihugu bikiri mu nzira y’amajyambere.
Urugendo rwa OX mu Rwanda rwatangijwe n’imodoka ebyiri zo muri ubwo bwoko. Hari muri Mata umwaka ushize mu Burengerazuba bw’Igihugu mu Karere ka Nyamasheke. Kuva icyo gihe, imodoka zavuye ku mubare w’ebyiri zimaze kugera kuri 12. Zigeza ku isoko no ku bacuruzi umusaruro wose uhereye ku mbuto, ibiryo by’amatungo n’ibindi.
Aho uyu mushinga watangiriye muri Nyamasheke, abahinzi n’abacuruzi bawita “OX” [Bavuga ngo ni Ogisi]. Mbere y’uyu mushinga, abahinzi n’abacuruzi baravunikaga, abajya kurangura ibiryo by’amatungo bakabibona batinze.
Umwe mu bacuruzi ati “ Twakoraga urugendo rurerure, tukaruha. Tutarabona OX twaravunikaga cyane, tukajya kurangura tutazi ikintu kiri budutwarire.”
Undi ati “Imizigo yacu yararaga mu nzira ndetse rimwe tukagira n’ubute bwo kugenda kubera ko bimwe bitagendaga, bigapfira mu nzira.”
Ushinzwe ibikorwa bya OX Delivers mu Rwanda, Francine Uwamahoro, yatangaje ko ubusanzwe abahinzi cyangwa se n’abandi bo mu gace izi modoka zikoreramo, bakoreshaga amagare kugira ngo bageze umusaruro wabo ku isoko ku buryo hari nk’abo byafataga iminsi ibiri.
OX ni amakamyo afite amapine yigiye hejuru ayahesha ubushobozi bwo kugenda n’ahantu hari imihanda mibi. Abashaka kugeza umusaruro ku masoko bifashishije izi modoka, bazisaba bakoresheje porogaramu ya telefoni. Kuko ubu iyo porogaramu itifashishwa mu kwishyurana, habaho kuganira ku giciro aho umushoferi aganira n’umukiliya imbonankubone, bakubaka icyizere gituma imikoranire yoroha.
Uwamahoro ati “Iterambere ryacu riri mu biganza by’abashoferi.”
Iyi sosiyete igaragaza ko kuba umusaruro wagera ku isoko abahinzi badahenzwe cyane, bishobora kugira uruhare mu kugabanya ibiciro by’ibicuruzwa ku buryo ubukungu bushobora kuzamuka mu buryo bworoshye.
Simon Davis uyobora OX Delivers atanga urugero ko muri Kigali nk’umuneke umwe, ugura amafaranga akubye inshuro 10 ayo ubonekeraho mu cyaro. Ati “Wabona imbuto nziza ukazigeza i Kigali, ariko amafaranga y’urugendo azatuma igiciro kizamuka.”
Imwe mu nzira zishobora gutuma ibiciro bigabanuka harimo no gukora imihanda myiza ifasha abacuruzi kugeza umusaruro wabo ku masoko. Mu gihe itaraboneka, Davis avuga ko imodoka zihendutse zishobora kunyura muri iyo mihanda itameze neza ntizangirike, zishobora gutuma ibiciro bitaba hejuru.
OX Delivers yishyuza munsi y’idolari rimwe [nk’ amafaranga 500 Frw] mu kugeza umufuka w’ibilo ijana mu ntera y’ibilometero 10 ariko umuntu ufite imifuka myinshi aba ashobora kugabanyirizwa ibiciro cyangwa se niba hari ibyo agura aho imujyaniye ibindi akaba yagabanyirizwa.
Iyi sosiyete isobanura ko yagabanyije ibiciro mu kwagura isoko ryayo. Ibyo yanabikoze irebeye no ku buryo izi modoka zigezwa mu Rwanda ko aho kuzuriza ubwato zikagera i Kigali bihenze kurusha uko zateranyirizwa mu Rwanda.
Imodoka ya OX ishobora guteranyirizwa mu gihugu n’abantu batatu, mu gihe cy’amasaha nibura 12.
Ingufu z’amashanyarazi ikoresha zihendutse ku kigero cya 50% ugereranyije na mazutu yakoreshwa. Izi modoka ziba zishobora kugenda ibilometero 170 mbere y’uko zikenera undi muriro ariko mu bice bitandukanye aho zijya gupakira ibintu, hashyizwe aho zishobora gushyiriramo umuriro. Bifata amasaha atandatu kugirsa ngo umuriro wuzuremo, ikibazo gihari ni uko nta charger zishyiramo umuriro vuba ziragera mu Rwanda ku buryo icyo gihe cyagabanuka.
Iyi sosiyete ifite abakozi 65 barimo abashoferi 40 ndetse kugeza ubu ifasha abakiliya bagera ku 1000.
Global Vehicle Trust ni yo munyamigabane wayo ukomeye aho yayishoyemo miliyoni 9,6$ ndetse yanabonye inkunga ya Guverinoma y’u Bwongereza ya miliyoni 24$. Irateganya kubaka uburyo buzajya bunatuma imyaka itangirika aho biri ngombwa itwarwe mu makamyo afite uburyo bwo gukonjesha.
Abahinzi n'abacuruzi bishimira ko "OX" yabafashije kugeza no kugerwaho n'ibicuruzwa mu buryo bwihuse mu gihe ubusanzwe byagoranaga
Izi modoka zikora mu bice ubusanzwe biba bigoye kugendamo ku buryo nk'abacuruzi bagorwa no kubona ibicuruzwa kubera inzira mbi
Ni umushinga watangirijwe mu Karere ka Nyamasheke mu mwaka ushize. Ubu abantu barenga 1000 ni abakiliya ba OX
Aho OX ikorera yahinduye ubuzima bw'abahinzi n'abacuruzi ku buryo bugaragara
Amafaranga umuntu yishyura akoresheje OX angana n'ayishyurwaga n'igare nko kugira ngo ritware umufuka w'ibilo ijana ahantu hari mu ntera y'ibilometero 10
Izi modoka zikoresha amashanyarazi ku buryo nta mpungenge zo kwangiza ikirere
Minisitiri w'Ubuhinzi n'Ubworozi, Gérardine Mukeshimana, ubwo yerekwaga imikorere y'izi modoka

robotstxt: allowed

filter: keep


text:
Kuva mu Ntangiriro za Kiliziya, Icyumweru cya 4 cya Pasika cyitwa “ICYUMWERU CY’UMUSHUMBA MWIZA”. Icyo Cyumweru Kiliziya yakigize icyumweru cy’Umushumba mwiza, bitewe n’uko Ivanjili tuzirikana uwo munsi idusaba kuzirikana, ku buryo bw’umwihariko, kuri icyo kigereranyo cy’Umushumba Mwiza, utanga ubuzima bwe kubera intama ze. Yezu kristu, mu Ivanjili, uko yanditswe na Yohani, ni We ubwe ukoresha icyo kigereranyo cy’umushumba mwiza, agira ati: “Ni jye mushumba mwiza” (Yh 10, 11), ashaka kutwereka urukundo adukunda.
Yezu Kristu, Umushumba Mwiza, wigurana intama ze, akazitangira, yifuza ko, abamwemeye kandi bagahitamo kumwiyegurira, nabo bitoza kuba abantu bitangira abo bashinzwe ku rugero rwe, umushumba mwiza.
Ni muri ubwo buryo, Yezu Kristu abwira abashaka kumukurikira ko, ari ngombwa kwitanga, nka We, agira ati: “Niba hari ushaka kunkurikira, yiyibagirwe ubwe, aheke umusaraba we, maze ankurikire” (Lk 9, 23; Mk 8, 34; Mt 16, 24). Kuva mu ntangiriro z’ubutumwa bwe, Yezu Kristu ateguza abamwemera ko akeneye abantu bitangira ubutumwa bwe, kuko yabonaga abantu “bameze nk’intama zitagira umushumba”(Mt 9, 36), maze akararikira abamwumvaga gusaba ko Nyagasani yakomeza gutora abo atuma. Yezu Kristu agira ati: “Imyaka yeze ni myisnhi, ariko abakozi ni bakeya; nimusabe rero Nyir’imyaka yohereze abakozi mu mirima ye” (Mt 9, 37-38; Lk 10, 2). Nyagasani aturarikira gusaba ubudahwema, tutadohoka, kandi dufite ikizere, twizeye ko Nyagasani yakira isengesho ryacu kuko akeneye abakozi mu murima we, ari wo Kiliziya.
Gushyiraho uwo munsi byaturutse ku gikorwa cyiza cya Kiliziya y’Ubufaransa, yari yaratangije uburyo bwo kwita ku mihamagaro no gusabira Ihamagarwa kuva mu mwaka wa 1959, maze ikageza icyifuzo, kuri Mutagatifu Papa Pawulo wa 6, cyo gushyiraho umunsi mpuzamahanga wo gusabira Ihamagarwa, ku cyumweru cya 4 cya Pasika; yibutsa impamvu yo gusabira ihamagarwa.
Umunsi wo gusabira Ihamagarwa watangiye kwizihizwa mu rwego mpuzamahanga, ku cyumweru cy’Umushumba Mwiza, Icyumweru cya kane cya Pasika, kuva mu mwaka wa 1964; muri uyu mwaka wa 2020, kikaba kizizihizwa ku cyumweru tariki ya 3 Gicurasi 2020, ku nshuro ya 57.
Uwo munsi udusaba kuzirikana ku Ihamagarwa muri Kiliziya: Iyo umuntu avuze ihamagarwa, aba akomoje ku bigize ikiremwa- muntu, mu bumuntu no mu bwigenge bwe. Ni umunsi kandi dusabwa gusenga, dusabira ihamagarwa: Kugira ngo umuntu, mu bwigenge bwe, amenye icyo Imana imuhamagarira mu buzima bwe, akeneye kumurikirwa no gufashwa n’Imana. Nirwo ruhare rwa Roho Mutagatifu, mu muhamagaro.
Kuva mu mwaka wa 1964, buri mwaka, Nyirubutungane Papa, amurikiwe na Roho Mutagatifu, ategura ubutumwa bwihariye bugenewe uwo munsi mpuzamahanga wo gusabira Ihamagarwa. Ni muri urwo rwego, kuri iyi nshuro ya 57, Nyirubutungane Papa Fransisko yateguye ubutumwa bwo gusabira ihamagarwa, bufite insanganyamatsiko igira iti: “Amagambo y’umuhamagaro” (Les paroles de la vocation)
Muri ubwo butumwa, Papa Fransisko yagarutse ku Ibaruwa yandikiye abapadiri bose umwaka ushize, ubwo twibukaga Isabukuru y’imyaka 160, Mutagatifu Yohani Mariya Viyani, urugero rw’Abasaseridoti, amaze avutse mu ijuru; aho yabibutsaga ko buri munsi basabwa gusubiza Nyagasani ubahamagarira kwitangira umuryango w’Imana .
Muri iyo Baruwa, Papa Fransisko, yanditse kuwa 4 Kanama 2019, agaruka magambo ane yifashishije ashimira abasaseridoti, kandi abakomeza mu butumwa bakora:
- Kwiyumanganya mu bubabare
- Gushimirwa ubwitange
- Guhorana ubudacogora
- Guhora basingiza Imana
Papa Fransisko ahereye ku Ivanjili ya Matayo, aho Yezu yasanganiye abigishwa be agenda hejuru y’inyanja (Mt 14, 22-33), yagarutse kuri ayo magambo ayerekeza ku muryango wose w’Imana. Muri iyo Vanjili, Yezu yari amaze gukora igitangaza cyo gutubura imigati, batarasobanukirwa, maze igihe agisezerera rubanda, ategeka abigishwa be kujya mu bwato no kumutanga hakurya y’inyanja, maze abasanganira agenda hejuru y’amazi; igihe bamubonye bagira ubwoba , bakuka umutima, bakeka ko ari baringa; ariko we akabahumuriza agira ati: “Nimuhumure, ni jye; mwigira ubwoba!” (Mt 14, 27).
Papa Fransisko, muri ubwo butumwa, agaragaza ko natwe mu mihamagaro yacu duhura n’ibituzitira, bisa na baringa, bituma tugira ubwoba bwo gusanga Yezu; ariko dusabwa kugira ubutwari bwo kumukurikira, twitumanganya ibitubabaza, tukagira ubwitange, mu budacogora, tudafite ubwoba kandi dusingiza Imana nka Bikira Mariya.
Papa Fransisko asoza ubutumwa bwe, agira ati: “By’umwihariko kuri uyu munsi, ariko kandi mu bikorwa by’Iyogezabutumwa risanzwe mu makoraniro yacu, ndifuza ko Kiliziya yakomeza iyo nzira yo kwita ku ‘mihamagaro’, mu gufungurira imiryango umutima wa buri mukrisru, kugira ngo buri wese ashobore kumva ko yashimira Imana umuhamagaro imugezaho, maze akagira ubutwari bwo kuvuga “yego”, agatsinda umunaniro mu kwemera Yezu Kristu, maze agatura ubuzima bwe nk’indirimbo y’igisingizo cy’Imana, kubera bagenzi be, no kubera isi yose Sildenafil has no platelet antiaggregatory effect per se at the usual doses.flow into the lacuna spaces (sponge-like penile tissue). cialis sales.
Sildenafil has no platelet antiaggregatory effect per se at the usual doses.flow into the lacuna spaces (sponge-like penile tissue). cialis sales.
Nyirubutungane Papa Fransisko , Ibaruwa yanditse kuwa 8 Werurwe 2020, ari ku cyumweru cya 2 cy’Igisibo, i Roma
Ibyifashishijwe:
- Urubuga rwa Vatikani : www.vatican.va
- Inyandiko z’Abapapa
- Urubuga wasura eglise.catholique.fr
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo
Padiri Dieudonné UWAMAHORO, Umuyobozi wa Komisiyo


text:
Nitwa Mfuranzima Bruce, navutse kuwa 3 Nyakanga 1990, Sinzi data umbyara nzi mama gusa ari we Murerwa Marie. Navukiye i Burundi, Bujumbura. Nkeka ko ndi umwana wa gatanu (5) kuko mvukana n’abana benshi ntazi umubare.
Amashuri abanza nayize Kacyiru Ecole Primaire de Kacyiru. Amashuri yisumbuye, nayize St Andre.
Aho izina G-Bruce byaturutse :
G-Bruce byaturutse ku izina ry’igifaransa Guy-Homme (byaje gutuma banyita Guillaume) nahawe na nyogokuru riturutse ku muzungu wajyaga aza mu rugo wakoraga mu mushinga wa PAM. Nahisemo kurikoresha nk’izina rindanga mu buhanzi bwanjye gusa nta handi ndikoresheje nko mu byangombwa bindanga cyangwa iby’inzira.
Indirimbo ze n’izo yakoranye n’abandi :
Ubuhanzi nabutangiriye ku ndirimbo yitwa Garuka naririmbiye muri T-Brown, nyuma nza gukurikizaho iyitwa Iminsi, na Twibyinire. Kugeza ubu sinzi aho ziri kuko sinigeze nzitanga haba ku maradiyo n’ahandi hantu kandi nanjye nta n’izo nasigaranye.
Nyuma naje gukora indirimbo nishimiye cyane (kuko yatumye nkundwa kurushaho) yitwa Urukundo. Iyo ndirimbo yatumye abantu benshi bamenya kandi batangira kuntumira by’umwihariko mu bigo by’amashuri. Benshi bagiye bansaba ko najya nigaragaza ngo bambone kugirango ngaragare bamenye kuko n’ubwo bumvaga ibihangano byanjye batari banzi ku isura.
Izindi ndirimbo naje gukora ni Nzaza nakoreye muri F2k nyikorerwa na Davydanko, Nzagukurikira ,n’indi yitwa ‘Nuzuye Ishimwe’ nakorewe na Producer Chris. iyi ndirimbo nayo yarakunzwe cyane kuko ari indirimbo ihimbaza Imana, yewe na n’ubu iracyacurangwa henshi ku maradiyo.
Naririmbye izindi ndirimbo mfatanije n’abandi bahanzi muri zo izakunzwe ni nka Impinduka nakoranye na Ciney, yakozwe na T-Brown muri YCP (Youth Center Production), Hindura Amateka nafatanije na Ciney na Young Grace yakozwe na Producer Lick Lick muri Unlimited, cacanya nakoranye na Manamana yakozwe na Lick Lick muri Unlimited n’izindi.
Mbaze ibihangano byanjye navuga ko kuri ubu mfite indirimbo 6 nzi neza n’izindi nakoranye n’abandi bahanzi zitandukanye.
G-Bruce akomora impano kuri sekuru :
Nta marushanwa n’amwe nigeze nitabira n’ubwo nakunzwe cyane mu gihe gito.
Impano nyikomora kuri sogokuru ubyara mama, wari umutware i bwami akaba n’umucuranzi w’inanga. Nkeka ko ari ho byaturutse kuba umuhanzi. Mama yari umubyinnyi mu bakobwa bahunze muri 1959. Yabyinaga mu makwe.
Bimwe mu bintu bitangaje kuri G-Bruce :
Ndi umwana waranzwe no kugira ubwenge budasanzwe mu ishuri aho kugeza ubu nta wundi mwanya nabaye mu ishuri uretse uwa mbere gusa. Ubu buhanga nabugaragaje no mu buhanzi aho namenye gucuranga Piano bitansabye amasomo menshi.
Nzwiho ko ngeze muri St Andre, nari noherejwe kwiga Imibare n’Ubugenge (Math-Physique) nyuma y’igihembwe kimwe ariko naje guhindura nuko ndagiza umwaka wa kane mba uwa mbere mu ishami ry’indimi.
Natangiriye amashuri abanza mu mwaka wa kabiri, kuko umwarimu wanyigishaga mu rugo yabonaga mfite ubumenyi buhambaye nuko ahitamo ko natangirira muwa kabiri ntize uwa mbere, naho nakuze mba uwa mbere mpembwa ibihembo.
Nakuze nkundwa n’abakobwa cyane nkabipfa n’abahungu benshi ku buryo ku munsi w’amanota benshi bashakaga kunkubita. Na n’ubu niko bikiri nkundwa n’abakobwa benshi.
Imbaraga z’ijwi ryanjye mu mastudio iteka ntirivugwaho rumwe, basanga riruta kure iry’abandi ku buryo ntajya ndirmbira ku ntera imwe n’abandi bahanzi. (Saturation vocale)
Ibindi :
Nashimishijwe no gukandagira ku butaka bw’Amerika ku nshuro yanjye ya mbere mu mwaka wa 2010 mu kwezi kwa Mata. Kubera impamvu z’uburwayi mperuka gukorera ingendo zitandukanye ku mugabane w’u Burayi (mu mujyi wa Abou-Dhabi mu kirwa cya Émirats arabes), ndetse nkanagera no mu bihugu bya Afurika y’i Burasirazuba birimo Kenya, Uganda n’u Burundi.


text:
Perezida Kagame yayoboye Inama y’Abaminisitiri yize kuri #COVID19
Perezida wa Repubulika y’u Rwanda, Paul Kagame, kuri uyu wa Gatatu tariki ya 11 Kanama 2021 yayoboye Inama y’Abaminisitiri yabereye mu biro by’Umukuru w’Igihugu (Village Urugwiro).
Ni inama benshi bari bategereje kumva imyanzuro iyifatirwamo cyane cyane ku bijyanye n’ingamba zo gukomeza kwirinda icyorezo cya COVID-19.
Hari imirenge 50 yo hirya no hino by’umwihariko imaze iminsi 15 muri Guma mu Rugo ikaba itegereje kumva icyo iyi nama yanzuye, dore ko Minisitiri w’Ubutegetsi bw’Igihugu, Jean Marie Vianney Gatabazi yariyasabye abari muri iyo mirenge kuba bihanganye bakaguma mu rugo, kuko biterenze kuri uyu wa Gatatu bamenyeshwa gahunda ikurikiraho.
Kanda HANO urebe imyanzuro yafatiwe muri iyi nama
Reba HANO imyanzuro yari yafatiwe mu nama y’Abaminisitiri y’ubushize
Ibitekerezo ( 1 )
Benshi bakeka ko gusenga byatuma Imana ikuraho iyi CORONA.Dore impamvu Imana itabikora.Iteka abantu barasenga,ariko ntibahinduke ngo bareke gukora ibyo Imana itubuza,ahubwo bakarushaho gukora ibibi.Urugero,muzarebe abasirikare bali ku rugamba.Nabo bafata umwanya bagasenga.Barangiza bakongera bakarwana.Yohana 9,umurongo wa 12,havuga ko Imana itumva amasengesho y’abantu bakora ibyo Imana itubuza.Gusenga Imana ngo ikureho CORONA nyamara abantu barushaho kuba babi,ntacyo byatanga.Ahubwo Corona ni kimwe mu bimenyetso byinshi byerekana ko imperuka iri hafi cyane.Kuli uwo munsi,Imana izakura mu isi abakora ibyo itubuza,isigaze abayumvira.Nyuma yaho,nibwo izakuraho ibibazo byose isi ifite.Niko ijambo ryayo rivuga.


text:
Amabara ya ballon Cluster yizeye neza ko azakora dinamike kandi akitondera kunyura mumodoka.Byuzuye kubucuruzi bwimodoka, Amazu yububiko, nibindi byinshi.Urashobora gukoresha ingaragu imwe, 3 pc cyangwa 5 pc ballon kuriyi cluster ya ballon.
(1) Hejuru yo gushyigikira igikombe, ubushyuhe bukanda kuri ballon.Irinde neza skew iterwa no guhumeka ikirere.
.Yatangijwe na WZRODS kwisi yose
.Imbaraga nyinshi ibikoresho bya ABS.
:
(5) Urwego runini rwibanze rushobora guhuza porogaramu zitandukanye
Ubwiza Bwambere, Umutekano Wishingiwe


text:
Hari ibintu biza ku isonga cyane kuburyo umukobwa ubyujuje cyane cyane muri iki gihe, usanga arwanirwa n'abasore ngo bamugire umugore, kuburyo adashobora kugumirwa.
Umukobwa urangwa n'ubwiza karemano
Muri rusange n'ubwo abasore badakunda kimwe, hari ibyo benshi bahuriraho kandi by'ingenzi biranga umukobwa ushobora kuvamo mutima w'urugo nk'uko bakunze kubivuga.
Ibi rero ni bimwe mu biranga umukobwa muzima abasore bose bahora barota ushobora kubaka rugakomera:
1.Umukobwa utagira ishyari
Umukobwa ugira ishyari akenshi usanga arangwa no kugira umushiha kandi no kubana n'abandi biramugora cyane kuko aba yumva abafitiye ishyari. Umukobwa utagira iyi ngeso arakundwa cyane kuko abasore bumvako iyo umukobwa nta shyari agira aba anyurwa n'ibyo afite.
2.Umukobwa ushikama ku wo ari we
Burya umukobwa utajahagurika ngo yerekane impinduka kuri we za hato na hato, yishimirwa n'abasore cyane kuko imico agaragaza muri icyo gihe bibaha icyizereko batazigera bacogora kuyigaragaza. Si byiza rero ngo niba uri umukobwa usamarire akaje kose ngo wumve ko ugomba kwitwara nka runaka kuko imyitwarire y'abantu iaratandukanye cyane, wazabura ibyo ufata n'ibyo ureka ugahinduka injajwa.
3.Ntukabe nyambere igihe cyose guhamagara umuhungu
Kuri iyi ngingo twababwira ko atari bibi rwose guhamagara umuhungu, ariko wibigira akamenyero ngo uhore umuhamagara kandi ubona we ataguhamagara. Burya akenshi iyo ubona umusore atakwandikira cyangwa se ngo aguhamagare, ashobora kuba atakwiyumvamo cyangwa hari ibyo akigenzura.
4.Umukobwa urangwa n'ubwiza karemano
Ni kenshi usanga igitsinagore kibanda ku bintu cyakisiga mu rwego rwo kongera ubwiza bwabo ku mubiri. Nyamara burya abagabo benshi usanga bakururwa cyane n'umukobwa wifitiye ubwiza karemano, kuko aba azi ko ubwo bwiza iteka azabuhorana. Si byiza cyane rero kwishyiraho ibintu birenze ku isura yawe kuko abakobwa ni beza ku kigero gikurura abagabo kabone n'ubwo baba batisize ibyo bintu.
5.Umukobwa usabana n'inshuti
Iyo umukobwa azi gusabana n'inshuti ariko akirinda gusamara, bituma akenshi akundwa n'abasore ku buryo bumva bifuje kumugira umugoe. Baba bazi ko azabasha kubakirira abashyitsi neza, bagafata inshuti zabo neza ntibabace ku muryango ahubwo urugo rwabo rukibera nyabagendwa.
Source : https://yegob.rw/nguyu-umukobwa-abasore-bose-bahora-barota/


text:
Ibicishije mu bufatanye ndetse no guhugura abanyamakuru ku ntego z’ iterambere rirambye SDGs (Sustaible development goals), Komisiyo y’ igihugu y’ uburenganzira bwa muntu ihamya ko buri munyarwanda azasobanukirwa icyo izo ntego zivuze ku buzima ndetse akanazishyira mu bikorwa yishimye.
Ibi iyi komisiyo yabitangarije mu mahugurwa yahaye abanyamakuru yerekeranye no kubasobanurira byimbitse izi ntego z’iterambere rirambye (SDGs).
Izi ntego uko ari 17 zishingiye ku iterambere ry ‘umuntu wese utuye isi ndetse n’imibereho myiza ye, ndetse buri gihugu kikaba gifite inshingano zo guhuza izi ntego z’ iterambere rirambye na gahunda za Leta ya buri gihugu.
Mu Rwanda, nk’uko byasobanuwe na Valens Tugirimana ukora muri MINECOFIN , izi ntego zamaze guhuzwa na gahunda y’ imbaturabukungu ya gatatu (EDPRS 3) , ariko iyi gahunda yamaze guhindurwa inyito ntikitwa EDPRS ahubwo yiswe NSTs1 (National Strategies of Transformation) ikaba izava muri 2017 ikagera muri 2024) ndetse na Vison 2050.
Nirere Madeleine, Umuyobozi wa komisiyo y’ uburenganzira bwa muntu mu Rwanda asanga amahugurwa menshi ku banyamakuru ndetse no kujyana nabo hasi mu baturage aho izi ntego zishyirirwa mu bikorwa bizafasha iyi komisiyo ku gukangurira abaturage kumenya uburenganzira bwabo ndetse no kugira uruhare rufatika mu ishyirwa mu bikorwa ry ‘izi ntego z’ iterambere rirambye.


text:
Isomo rya 1: Iyimukamisiri 20, 1-17
Ku musozi wa Sinayi, Imana ibwira Musa aya magambo yose iti « Ni jyewe Uhoraho Imana yawe wagukuye mu gihugu cya Misiri, mu nzu y’ubucakara : Nta mana zindi uzagira kereka jyewe. Ntuzikorere ishusho ry’iribazanyo cyangwa se ikindi kibonetse cyose ; cyaba gisa n’ibiri hejuru mu kirere, cyangwa n’ibiri hasi ku isi, cyangwa se n’ibiri mu mazi akikije isi. Ntuzapfukame imbere y’ibyo bigirwamana kandi ntuzabiyoboke; kuko Imana yawe ari jyewe Uhoraho, nkaba Imana ifuha, ihanira icyaha cy’ababyeyi mu bana babo, kugeza mu gisekuruza cya gatatu no mu cya kane cy’abanyanga, nyamara abankunda bagakurikiza amategeko yanjye, mbagaragariza ubudahemuka bwanjye ingoma ibihumbi. Ntuzavuge izina ry’Uhoraho Imana yawe mu binu by’amanjwe, kuko Uhoraho atazareka guhana uzabaravuze izina rye mu bintu by’amanjwe. Urajye wibuka umunsi w’isabato, uwegurire Imana. Uzakore imirimo yawe yose mu minsi itandatu, naho uwa karindwi ni isabato y’Uhoraho Imana yawe ; ntuzagire umurimo n’umwe ukora : ari wowe, ari umuhungu wawe, ari umukobwa wawe, ari umugaragu wawe, ari umuja wawe, ari itungo ryawe, ari n’umusuhuke waje iwanyu. Kuko mu minsi itandatu Uhoraho yahanze ijuru n’isi, inyanja n’ibiyirimo byose, maze akaruhuka ku munsi wa karindwi. Ni cyo cyatumye Uhoraho aha umugisha umunsi w’isabato, akawiyegurira.
Wubahe so na nyoko, kugira ngo uzarambe mu gihugu Uhoraho Imana yawe aguhaye.
Ntuzice umuntu.
Ntuzasambane.
Ntuzatware umuntu ngo umugire uwawe ku ngufu.
Ntuzavuge ibinyoma ubeshyera mugenzi wawe.
Ntuzararikire inzu ya mugenzi wawe, ntuzararikire umugore wa mugenzi wawe, cyangwa umugaragu we cyangwa umuja we, cyangwa inka ye cyangwa indogobe ye, mbese ikintu cya mugenzi wawe icyo ari cyo cyose.»
Zaburi ya 18(19), 8, 9, 10, 11
R/ Nyagasani, ni wowe ufite amagambo y’ubugingo bw’iteka
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima ;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye ;
biryohereye kurusha ubuki,
kurusha ubuki bw’umushongi bukiva mu binyagu !
Ivanjili ya Mutagatifu Matayo 13, 18-23
Muri icyo gihe, Yezu yabwiye abigishwa be ati «Mwebweho rero, nimwumve icyo umugani w’umubibyi uvuga. Umuntu wese wumva ijambo ry’Imana, ariko ntaryiteho, ameze nk’imbuto yabibwe iruhande rw’inzira : Sekibi araza akamukuramo icyari cyabibwe mu mutima we. Imbuto yabibwe mu rubuye isobanura umuntu wumva ijambo, ako kanya akaryakirana ibyishimo, nyamara ntirimucengeremo ngo rimushingemo imizi kubera ko ahara ahindagurika ; iya hadutse amagorwa cyangwa ibitotezo bitewe n’iryo jambo, agwa ako kanya. Naho imbuto ibibwe mu mahwa yo isobanura umuntu wumva neza ijambo, ariko imihihibikano y’isi n’ibishuko by’ubukungu bigapfukirana iryo jambo, rigapfa ubusa. Hanyuma imbuto ibibwe mu gitaka cyiza, isobanura uwumva ijambo akaryitaho : uwo arera akabyara imbuto, umwe ijana,undi mirongo itandatu, undi mirongo itatu.»


text:
HYPERLINK « javascript:; » o « »Musenyeri Yohani Damaseni Bimenyimana, Umushumba wa Diyosezi ya Cyangugu . Aratura igitambo cy’Ukaristiya asaba Ubumwe n’Amahoro mu bana b’Urwanda. »
Musenyeri Yohani Damaseni Bimenyimana, Umushumba wa Diyosezi ya Cyangugu . Aratura igitambo cy’Ukaristiya asaba Ubumwe n’Amahoro mu bana b’Urwanda.
Sinshaka kwivuga izina kubera impamvu z’umutekano wanjye. Ndi umukristu wo muri diyosezi ya Cyangugu, ndetse no muri paruwasi ya Cyangugu. Nkaba nshimira umubyeyi wacu Musenyeri Yohani Damaseni Bimenyima kubera itangazo yashyize ahagarahara le 1/5/2011 (narisomeye mu binyamakuru binyuranye) avuga ku byerekeranye n’urubuga HYPERLINK « http://www.veritasinfo.fr/ext/http:/www.leprophete.fr/ » t « _blank »www.leprophete.fr rwashinzwe n’apadiri babiri bavuka muri iyi diyosezi ari bo Thomas Nahimana w’i Mushaka na Fortunatus Rudakemwa w’i Mwezi. Abo bapadiri bombi ndabazi kubera ko Fortunatus Rudakemwa yabaye igihe kirekire padiri mukuru hano ku katedrali mbere yo kujya kwiga i Roma. Naho Padiri Thomas Nahimana twakoranye muri Komisiyo y’Ubutabera n’Amahoro imyaka myinshi kandi yabaye n’umwarimu mu iseminari yo ku Ruganda yubatse ku ubutaka bwa paruwasi ya Cyangugu. Abo bapadiri bombi, abakristu barabakundaga ku buryo budashidikanywa. Ahari wenda iyo ni imwe mu mpamvu yatumye ababishoboye bitabira gusoma ibyo bandika kuri ruriya rubuga rwabo. Reka mvuge rero icyo nshima mu itangazo rya Musenyeri wacu rigizwe n’ingingo 9. Kugirango byorohe, ndabikora ingingo ku yindi.
Mu ngingo ya mbere aragira ati :
“Abasaseridoti, Abihayimana n’Abalayiki, abo bose bahamagarirwa kubera isi urumuri (Mt5, 16) igihe cyose, by’umwihariko mu bihe bikomeye”.
Sindi umutagatifu, ariko nkunda Kiliziya, ngakunda n’abihayimana. Ibi byanyibukije amagambo yo mu nteruro y’isengesho rikuru ry’ukaristiya ryo mu misa y’itangwa ry’ubusaseridoti, aho Musenyeri avuga inshingano z’abapadiri agira ati :
“Bene abo ni bo basabwe mbere y’abandi guhara amagara yabo kubera wowe no kugirango abavandimwe babo babone umukiro utanga”.
None se, ni nde wahakana ko Urwanda rutari mu bihe bikomeye kugeza n’ubu? Yaba ameze nka Rwigizankana rwa nirwange. Yabonye inzu ihiye ati “njye nimunsasire niryamire”. Ni nde wahakana ko muri iki gihugu Abasaseridoti, Abihayima natwe abalayiki, abenshi tutahisemo kuruca tukarumira kubera ubwoba ; none bariya bapadiri bo bakaba barahaze amagara yabo bagatinuyuka kwamagana akarengane kari muri uru Rwanda. Bahaze amagara yabo kubera ko FPR ibabonye yabica. Kandi naho bari mu mahanga, ngo ishobora kubasangayo. Reka twite ku byo bavuga, tureke kubikoma. Nshimye rero Musenyeri Yohani Damaseni ko atabikomye muri iri tangazo.
Ingingo ya 2 y’iryo tangazo iravuga ngo :
“Diyosezi nk’ishami rya Kiliziya yose yuzuza ubutumwa bwayo mu nzego zuzuzanya.Ntishobora gutandukira ngo inyuranye n’ubutumwa bwahawe Kiliziya yose”.
Mu butumwa Kiliziya yahawe na Yezu harimo ubukomeye cyane bwo kwita ku bakene no kuvugira abapfukiranwa.
Roho wa Nyagasani arantwikiriye, kuko Uhoraho yantoye akansiga amavuta; yanyohereje gushyira abakene inkuru nziza, komora abafite umutima wamenaguritse, gutangariza imbohe ko zibihowe n’abapfukiranwaga ko bafunguwe, kwamamaza umwaka w’impuhwe z’Uhoraho, umunsi w’ukwihorera kw’Imana yacu, guhumuriza abari mu cyunamo bose, kwambika ikamba abashavuye…. Bazambikwa ikamba mu kigwi cy’ivu, umwambaro w’umurimbo mu cyimbo cy’ibigunira, basigwe amavuta y’ibyishimo mu mwanya w’umubabaro” (Iz 61, 1-3).
Ibi Izayasi yahanuye, ndabona ari byo padiri Thomas na Fortunatus bariho bakora.
Mu ngingo ya 3 y’itangazo rye,
Musenyeri yibutsa Abasaseridoti ko “babujijwe kugira uruhare mu mashyaka n’amashyirahamwe ya politiki batabiherewe uburenganzira n’Umwepiskopi”.
Ku rupapuro rwa 1 rw’urubuga rwabo, aho bavuga icyo bagamije, no mu nyandiko zabo, bariya bapadiri bagaruka kenshi ku kuvuga ko nta mirimo ya politiki bakora, ko ahubwo icyo bakora ari uburenganzira umunyarwanda wese afite bwo kuvuga niba yishimiye uko ibintu byifashe mu gihugu cyamubyaye cg. niba hari icyo yifuza ko cyakosorwa. Ibyo rero bikaba bihuye n’ingingo nziza cyane ya 5 y’itangazo rya Musenyeri, aho avuga ngo :
“Bavandimwe, buri wese afite uburenganzira bwo kuvuga icyo atekereza ku mibereho y’igihugu n’iy’abagituye ariko hagamijwe kubaka”.
Ibi rero mbona ari byo bariya bapadiri bakora. Uwivanga muri politiki ahubwo yaba ari wawundi uvuka i Shangi ngo waba warashinze ishyaka rya politiki.Nabyo bizasuzumwe neza hari igihe byaba bivugwa n’abashaka ku muharabika. Mbona bariya bapadiri bombi ba leprophete.fr bagamije kubaka, kireka hagira utwara nabi ibyo bavuga. Erega ntidukwiye no kwirengagiza ko Atari bo bonyine bandika ku rubuga rwabo, mbona inyandiko nyinshi zurunyuraho ari iz’abandi banyarwanda banyuranye.
Mu ngingo ya 4 y’itangazo rye:
Musenyeri avuga ko Urwanda rwanyuze mu bihe bikomeye “byatumye abantu bagira ibikomere n’ibitekerezo binyuranye”. Ibihe bikomeye, Urwanda ruracyabirimo. Abanyarwanda bamwe birengagiza ibikomere n’ububabare bw’abandi. Ubivuze ntagaterwe amabuye. Kubivuga ni yo ntambwe ya mbere yo kubikemura binyuze mu biganiro no mu bwumvikane. Kubihisha cg. kubyirengagiza ni umwaku. Ntawe utashimira bariya bapadiri ko babivuga.
Mu ngingo ya 6,
Musenyeri avuga ko ubutumwa bw’Abasaseridoti, Abiyeguriyimana n’Abalayiki bugira ireme iyo ubukora yunze ubumwe n’Umushumba wa diyosezi cyangwa Umukuru w’umuryango.Nkomeje kwizera no gusaba Imana ngo ntihazagire inyangabirama zijya Musenyeri mu matwi cg. Ngo zimukange, zimuhoze ku nkeke zigamije gusenya ubumwe bumuhuza n’abapadiri be muri rusange, na bariya babiri, Thomas na Fortunatus, ku buryo bw’umwihariko. Ni icyo benshi batinyangaga. Babonye kitari mu itangazo, bariruhutsa. Ariko se ubundi ko bariya bapadiri nta cyaha bafite, bashyirwa ku ruhande bazira iki ? Kiliziya y’Umwami wacu Yezu Kristu ntigacikemo ibice.
Ingingo ya 7 ivuga ko ibyo bariya bapadiri bandika cg. bavuga, ari bo bonyine bigomba kubazwa, ntibyitirirwe Kiliziya muri rusange cg. diyosezi. Ibi rwose ni byiza cyane. Ni bwa burenganzira buri munyarwanda wese afite bwavugwagwa mu ngingo ya 5.Naho kuba ibyo bavuga bitagomba gufatwa nk’ivanjiri, ihame cg ukuri kudakuka, ibyo ni byo rwose. Bashobora kwibeshya, ariko rero umuti si ukubacecekesha ku ngufu. Umuti ni ugukemura ibibazo bavuga, aho kubikoma ku giti cyabo. Hari abanyarwanda benshi (hafi ya bose) batekereza nkabo. Niba hari aho bibeshya, wabereka aho hantu. Nabonye no ku rubuga rwabo ntawe bakumira. Kabone n’ababatuka ku babyeyi bombi, barareka inyandiko zabo zigatambuka.Jye aho niho naboneye ko bagomba kuba baturusha kumva neza icyo ijambo demokarasi risobanura.
Mu by’ukuri, batangiye gushyira mu bikorwa ibyo Musenyeri avuga mu ngingo ya 8 agira ati “Bavandimwe,… Ivanjiri nikomeze itwigishe kandi idutoze gukundana, kubahana no gushyira hamwe dushakashaka icyahesha mugenzi wacu amahoro n’umudendezo”.
Ingingo ya 9 ni umugisha. Icyo nakongeraho ni uko iri tangazo narishimye. Nkaba nshima kandi na bapadiri Thomas Nahimana na Fortunatus Rudakemwa kuko batinyuka kuvuga ibibazo twe dutinya kuvuga, kandi bakaba baha ijambo buri wese ku rubuga rwabo. Ntabwo bisanzwe mu Rwanda.
Umukristu wo muri paruwasi ya Cyangugu udatinyutse kwivuga izina kubera ubwoba.
In leprophete.fr le 5/5/2011


text:
MUTARA III RUDAHIGWA
RWAGASANA Michel
Madam Agathe UWIRINGIYIMANA
NIYITEGEKA Felicite
ABANYESHURI B'I NYANGE BATEWE N'ABACENGENZI BANGA KWITANDUKANYA tariki ya 18/03/1997 MU IJORO
Iri shuri ryisumbuye riherereye mu ntara y’Iburengerazuba mu karere ka Ngororero ahari mu ntara ya kibuye. Mu mwaka wa1997 ubwo mu Rwanda hari umutekano muke, abacengezi bateye iri shuri binjira mu mwaka wa 5 n'uwa 6. Ubwo abo banyeshuri baterwaga n'abacengenzi, bakinjira bahise bababaza bati: Muratuzi?, barongera baravuga bati :Mwatwirukanye mu Rwanda duhungira muri Zaïre mudusangayo none “vous allez me voir”. Basabye aba banyeshuri kwitandukanya. bavuga bati: “Abahutu bajye ukwabo n'Abatutsi ukwabo” . Abanyeshuri basubiza bavuga bati: “twese turi Abanyarwanda”. Nibwo abacengezi batangiye kubarasa. Bamwe muri bo barapfa abandi barakomereka. Aba banyeshuri bavuga ko ubuyobozi bwahoraga bubashishikariza kubana mu mahoro.Abanyeshuri barokotse igitero cy’abacengenzi bahamya ko bakundaga gusenga kandi abayobozi bakababa hafi. Aya mafoto agaragaza abanyeshuri bishwe mu gitero, n’umwe wapfuye nyuma azize ingaruka z’Igitero; ariko 40 barokotse icyo gitero nabo ni Intwari z’Igihugu, mu cyiciro cy’Imena.


text:
Zlatan Ibrahimovic ni umwe mu bakinnyi bazwiho kwiyemera cyane kubera uburyo avugamo cyangwa se uburyo yitwara muri rusange. Uretse kuba azwiho kwiyemera cyane Zlatan ni umuntu ukunda gushotorana cyane ku buryo amagambo ye kenshi na kenshi usanga yibasira abantu runaka by’umwihariko abanzi be.
Ku munsi w’ejo rero Zlatan yongeye gushotora abanzi be abishongoraho ku buryo bukomeye yifashishije ifoto yashyize ku rubuga rwa Instagram.
Iyo foto Zlatan yashyize kuri Instagram ye ntago ariwe wari uriho, ahubwo hari handitseho interuro igira iti : “I need new haters the old ones became my fans†bisobanuye ngo “Nkeneye abanzi bashya kuko abo nari mfite bahindutse abafana banjye†ibi rero bikaba ari uburyo bwo kumvikanisha ko niyo waba umwanga bingana iki birangira uhindutse umufana we kubera ubuhanga bwe.
Tubibutse ko mu mikino ibiri gusa Zlatan amaze gukina muri Premier League yabashije gutsinda ibitego bitatu byose, ibi rero byatumye acecekesha abamwitaga umusaza bavugako atazabasha championat y’abongereza.


text:
Inyigisho yo ku wa gatatu w’icyumweru cya 24 gisanzwe A
Ku wa 17 Nzeri 2014
Amasomo: 1 Kor 12,31-13,13 // Luka 7, 31-35
Bavandimwe, urukundo ni imwe mu migenzo itatu mbonezamana. Ariko urukundo ni ingenzi kuko ari bwo buryo tugaragarizamo ibyo twemera, ibyo twizera n’uko dusenga. Urukundo ni ingingoremezo ivugisha benshi kandi abantu dukunda guhindanya bitewe n’impamvu n’inyungu zitandukanye. Kuko ni kenshi abantu tuvuga urukundo, abandi bakarwandikaho byinshi, abandi bakirirwa baririmba urukundo cyangwa se barata ko bakundana.
Nyamara n’ubwo ruvugwa kenshi, henshi na benshi, hari ubwo ureba hirya no hino ukabura imbuto nyinshi, nziza kandi ziryoshye z’urwo rukundo. Wabyibazaho byinshi, bigateza urujijo kandi bikagorana. Ariko ubisuzumye neza wasanga igituma urukundo rucumbagira bishingiye kumva nabi isoko, igisobanuro n’ibimenyetso by’urwo rukundo. Nibyo amasomo adusaba kongera kuzirikanaho uyu munsi.
- Imana ni yo soko y’urukundo n’umurinzi warwo
Ibyanditswe bitagatifu bigaruka ku miterere n’isura y’Imana twemera, dukunda, twiringiye kandi dukomeyeho. Ni Imana itugaragariza iteka urukundo. Uretse kuturema neza mu ishusho n’imisusire yayo, urwo rukundo ruhebuje, Imana ifitiye inyokomuntu, rwabaye igisagirane itwoherereza Umwana wayo w’ikinege ngo aze aducungure kandi asane ibyari byarangijwe n’ubugomeramana bw’abantu. Ubuzima bwa Yezu, ubutumwa bwe, inyigisho n’ibitangaza yakoze bitugaragariza Imana y’urukundo iri mu bantu. Abantu twugarijwe no kunangira umutima, kwikuza no kuba ntibindeba
Ivanjili y’uyu munsi itwereka ko Kristu ari We usanga buri wese kandi akishushanya na buri wese ngo amurokore kandi amugirire neza: Yezu aradushimisha kandi akishimana n’abishimye; akegera ababaye n’abarira ngo abahoze; akiyegereza abanyabyaha ngo abasangize ubutungane n’ibyishimo byo kugarukira Imana. Iyi migirire ya Kristu itangaza imyumvire y’umuntu utarahura n’Imana: utaramenya cyangwa ngo yishimire kwishimana n’abishimye no kurirana n’abarira. Aracyari uw’isi. Ab’isi ngo ni ko bameze: bababara kubera ko wishimye; bakishimira ko ubabaye. Yohani intumwa, we, abivuga yeruye ati “Imana ni urukundo” kandi “umuntu udakunda ntabwo azi Imana.” Ibi ni ukuri rwose kandi kubica hirya ni ugutana.
Imana ni Urukundo, isoko, ishyingiro n’umurinzi w’urukundo mu bantu no ku isi. Uri kumwe n’Imana no mu nzira zayo ni we ukunda koko. Uri hirya y’Imana: arikunda kuruta uko akunda n’uko akundwa; yikundira muri mugenzi we kandi urukundo rusangirwa; akazana imibare, amashuri n’uburyara mu rukundo; yikunda nabi kuko aharanira inyungu ze akora n’ibyakora ku bantu ndetse n’ibyamukoraho. Ariko ukunda Imana byimazeyo, yitoza kandi yihatira gukunda nk’Imana: atavangura, atareba inyungu ze gusa, yibuka kandi yishyira mu mwanya wa mugenzi n’ibindi. Abantu rero tudohoka mu rukundo kuko twadohotse mu busabaniramana. Bityo abantu bakundana, badahujwe n’Imana no mu nzira zayo, boroherwa no gushihana, no kwangana, guhimana no kwicana kuko twataye uwaduhuzaga: twatwitse ipfundo ryacu maze duhinduka abadahamba. Ntabwo umuntu ashobora kwibwira ko ari mu nzira n’ishuri ry’urukundo mu gihe ajya kure y’Imana kandi atabona mu bandi ishusho n’abana b’Imana. Iyo wataye Imana, umuvandimwe ahinduka ikibazo, imbogamizi n’umwanzi ugucura ibyawe n’umwuka. Bikagorana kugaragaza ibimenyetso n’imbuto z’urukundo.
- Ukunda yera imbuto nyinshi, nziza kandi ziryoshye
Bavandimwe, urukundo rwaratsinze kandi rusumba byose kuko ari kamere y’Imana ubwayo. Pawulo intumwa atubwira ko “icyo waba uri cyose, ucyo waba ufite cyose n’icyo wakora cyose, niba udafite urukundo, ntacyo waba uri cyo.” Urukundo ni ubuzima; gukunda ni ukubaho. Nk’uko kubaho bikomeye, niko bidukomerera kugaragaza urukundo n’imbuto zarwo. Biroroshye kuvuga mu masegonda abiri ko ukunda, ariko bisaba ubuzima bwose kugaragaza ko ukunda. Nicyo gituma hari n’abiyemeza cyangwa bemera ko bakunda, ko bakundana ariko ibimenyetso by’urukundo bikaba bike.
Uyu munsi Pawulo intumwa aratwereka ibimenyetso by’urukundo n’iby’umuntu ukunda: kwihangana, kwitangira abandi, kutagira ishyari, kutirarira, kutikuririza, kwirinda ikidakwiye, kutarondera akari akarwo, kutarakara, kutagira inzika, kutishimira akarengane. Pawulo akanzura ahamya ko urukundo ruhimbazwa n’ukuri. Rubabarira byose, rwemera byose, rwizera byose kandi rwihanganira byose. Ibi bimenyetso by’urukundo ni byiza ariko biratugora kubigira byose. Kuko ugira bimwe, ibindi bikakunanira cyangwa se ukarwana na byo. Niho urukundo rubera ikotaniro. Icyakora tugomba kubiharanira no gusaba Imana ngo ibidufashemo kugeza ubwo tuzayibona imbonankubone.
Bavandimwe, ndangije mbasaba gushimira Imana kuko idukunda kandi idutoza gukunda. Ariko ntabwo ushobora gukunda abantu kandi udakunda Imana ndetse utaranyuzwe n’urukundo rw’Imana. Gukunda birakomeye kuko bisaba kwiyibagirwa no kwitanga wigurana undi. Kuvuga ko ukunda biroroshye ariko kugaragaza ko ukunda birakomeye. Icyakora gukunda birashoboka ndetse ni itegeko n’inshingano. Imana irabidutegeka kandi ikabidutoza. Ibi bisobanuye ko ubwikunde, akarengane, urugomo, ubwicanyi, intambara duhanganye nabyo muri iki gihe, bigaragaza ko abantu duta Imana kandi tuyigomekaho kurushaho. Iyo umuntu ataye Imana, ata n’ubumuntu ndetse akarya n’abavandimwe. Umuvandimwe agahinduka ikibazo aho kuba ingirakamaro n’igisubizo. Urukundo rufite imbaraga kuko, nk’uko gukunda bisaba igihe n’ibitambo, niko binagora kwivanamo uwo ukunda n’ibyo ukunda koko. Ndetse n’iyo wibwira ko urukundo rugiye, ntiruhera ruhenu. Dusabe Imana guhora tuzirikana urukundo rwayo kandi turugaragarize abavandimwe bacu. Umubyeyi Bikira Mariya adusabire inema yo gukundana: twishimana n’abishimye, turirana n’abarira.
Padiri Alexis MANIRAGABA


text:
Abayobozi bashya ba CEP UR HUYE basengewe Amafoto
Ni kuri iki cyumweru tariki ya 10 Gashyantare 2019 muri Main auditorium ya kaminuza y’u Rwanda ishami rya Huye habaye umuhango wo gusengera abayobozi bashyashya ba CEP UR HUYE bagiye gukora umurimo w’Imana mu mwaka w’amashuri 2019-2020. Amatora yabaye tariki …
580 total views
Umukristo si umurinzi ni ingabo : Gashugi Yves
Amasengesho y’umwihariko yo kuri uyu wa gatanu tariki 8 Gashyantare yakozwe n’abanyeshuri b’abanyamuryango ba CEP UR HUYE ni amasengesho cyangwa se nibature yatangiye saa kumi za mugitondo aho yarifite intego yo gusengera igihugu,gusengera itorero ry’ ADEPR ari naryo CEP UR ibarizwamo ndetse no gusengera ibizami abanyeshuri bari kwitegura. Ni ubwa mbere muri uyu mwaka, bene ayamasengesho yatangijwe saakumi z’igitondo akorwa kandi afite imbaraga. Kugera kuri sitade (stade)…
604 total views
Ubuhamya: Mama Lionel, yategereje imyaka 11 umugabo wari waramukoye, ntiyinuba ,
Nitwa NYIRABAGENZI Alice, mvuka I butare mu ntara y’amajyepfo, nakijijwe mu mwaka w’1992, nkurira mu gakiza gutyo, mu mwaka w’1995 narambagijwe n’umusore tumara imyaka itanu dukundana, ankwa mu mwaka w’2000, ubukwe busohora mu mwaka w’2006 NYIRABAGENZI Alice ( Mama Lionel)…
754 total views
RUKIRI II: Akira ishimwe live concert yateguwe na korari rehoboth
Korari Rehoboth isanzwe ikorera umurimo w’Imana, mu itorero rya ADEPR Rukiri II, muri Paruwasi ya Rukiri I, ho mu itorero ry’Akarere rya Gasabo, imaze imyaka isaga makumyabiri(20), ikora uyu murimo, birumvikana ko iwufitemo uburambe. Iyi korali yamenyekanye ku ndirimbo zakunzwe…
704 total views
Ibintu 3 umukirisito akwiye guhora yibuka bikamurinda kwitotombera Imana mu gihe ageze mu bigeragezo
Aho isi igeze nta muntu ushobora guhakana avuge ko hariho ibihe birushya. Ni byo isi iruhije abayituye, bahangayikishijwe n’indwara, gupfusha, ubukene, inzara, amapfa, kwangwa, kuvugwa,…. Imihangayiko cyangwa ibibazo by’abantu biba bitandukanye, ibyawe ntibyasa n’iby’undi. Mu rwandiko rwa Yakobo atwibutsa ko…
724 total views, 4 views today
Dore amasengesho yafasha umukirisito guhangana n’ibihe by’ubukungu butifashe neza
Mu gihe isi iri mu muvuduko udasanzwe w’iterambere ry’ubukungu, amafaranga ni ingenzi kandi kuyabura bishobora no kongerera umuntu umuhangayiko. Niwumva ibibazo by’amafaranga biganje ibitekerezo byawe, ujye usubizwamo imbaraga, humura! Yesu si imvano y’agakiza kacu gusa, ni n’umugenga, umurinzi ndetse umufasha…
580 total views


text:
Ubuyobozi n’abasanzwe bagize CEP UR Huye campus bishimiye kwakira ku mugaragaro Abanyeshuri bo mu mwaka wa mbere no kubasobanurira Imikorere ya CEP
Mu materaniro yo kuri uyu wa 27 Kamena 2021 nibwo hakiriwe ku mugaragaro abanyeshuri bo mu wa mbere muri CEP ndetse banasobanurirwa imikorere ya CEP. Yatangijwe n’isengesho ryasenzwe na NSHUTIYIWABO Marie Rose visi- Presidante wa CEP UR Huye campus nyuma yuko El-Elyon worship team yahimbaje Imana.
Nyuma hakurikiyeho ubutumwa mu ndirimbo bw’amakorari yo muri CEP. korari Vumiliya yaririmbye indirimbo yitwa umutima ukunze yari ukubiyemo ubutumwa buvuga ku bwitange bwa Yesu kirisito n’urukundo rwe kuri twe. korali Enihakole iririmba indirimbo yitwa uri UWERA ikubiyemo ubutumwa buvuga ko ufite Yesu atazijyera akorwa n’isoni nuko Yesu yabanaga n’abacyera natwe akwiye kubana natwe muri ibi bigoye. Korali Elayo mu ndirimbo yitwa ibihe byawe byo gusenga, yari ikubiyemo ubutumwa buvuga ko ibihe byawe byo gusenga byajyeze k’Uwiteka ngo agusubize kuko atajya ahinduka.
Ijambo ry’Imana ryo kuri uyu munsi twarigejejweho na Ndayisenga Alexis akaba asengera ku itaba akaba yarabaye muri CEP UR Huye campus hagati ya 2014-2017. Ijambo yatuganirijeho rishingiye mu butumwa bwiza uko bwanditswe na Yohana 8:1-15,Intego y’iri jambo ni urukundo rukomeye rw’Imana. Abantu bose turi abanyabyaha ntitwashyikira ubwiza bw’Imana. Nawe ushobora kuba utarafashwe usambana ariko nawe ufite ikindi cyaha, twese dukeneye Imbabazi z’Imana.Nyuma y’ubu butumwa habonetse umuntu wakira Yesu nk’Umwami n’Umukiza nk’umusaruro w’iri jambo.
Nyuma y’ijambo ry’Imana, kwakira Abanyeshuri bo muwa mbere mu muryango wa CEP UR Huye campus byayobowe President wa CEP GASHUGI Yves basengerwa na EV. NIZEYIMANA Samuel umwe mu banyeshuri biga muri Kaminuza y’u Rwanda ishami rya Huye. Iki gikorwa kandi cyagendanye n’inama rusange y’abagize CEP UR Huye campus. Abanyeshuri bashya bagaragarijwe incamake y’amateka ya CEP kuva itangira ku wa 24 Werurwe 2001 n’intego ya CEP ariyo ubumwe n’ubwiyunge, ndetse n’amateka y’amakorari nigihe yatangiriye (Alliance; 1997, Vumiliya; 2001, Elayo; 2001, Enihakole; 2005, El-Elyon worship team yatangiye 2011 ihabwa izina muri 2019). Sibyo gusa kandi, n’amateka n’ imikorere by’ amakomisiyo atandukanye agize CEP UR Huye campus nabyo biri mubyo basangijwe. Nyuma yo gusobanura byinshi kuri CEP umuyobozi wa CEP UR Huye campus GASHUGI Yves yasabye abagize CEP gukomeza gukunda umurimo w’Imana no kwitanga bamaramaje kuko Imana izirikana.
Umwanditsi:RUKUNDO Eroge
772 total views, 2 views today


text:
Amajyepfo: Gisagara ku isonga mu kwesa imihigo ya ba mutimawurugo
Ubuyobozi bw’Akarere ka Gisagara mu Ntara y’Amajyepfo buratangaza ko gukorana no kuzuzanya n’izindi nzego z’imiyoborere, byatumye kaza ku mwanya wa mbere mu kwesa imihigo ya ba mutimawurugo.
Byatangarijwe mu nama rusange ya 21 y’Inama y’Igihugu y’abagore mu Ntara y’Amajyepfo yateraniye mu Karere ka Muhanga, ahanahembwe uturere dutatu twahize utundi mu kwesa imihigo ya ba mutimawurugo umwaka wa 2021-2022.
Muri iyo nama abagore bagaragaje ko bageze ku bikorwa bitandukanye, birimo kurwanya ihohoterwa mu miryango, kugarura abana mu mashuri, kunoza isuku n’isukura n’ibikorwa biteza imbere abagore.
Umuyobozi wungirije w’Akarere ka Gisagara ushinzwe imibereho myiza, Denyse Dusabe, avuga ko abagore besheje imihigo yabo ku manota 96%, ari nabyo byatumye akarere kabo kaba aka mbere babifashijwemo no kunoza imikorere n’imikoranire n’izindi nzego z’ubuyobozi bw’ibanze, iz’urubyiruko n’abandi bafatanyabikorwa.
Avuga ko mu bipimo byagendeweho byakozwe mu midugudu 13 aho buri mudugudu uhagarariye umurenge, bakemuye ibibazo byinshi byugarije imibereho myiza y’abaturage, harimo kuba nta makimbirane mu miryango akigaharagara.
Agira ati “Ibipimo byashingiye ku kuba abana bose biga, gutera ibiti by’imbuto kuri buri rugo, gusubiza abana bose ku ishuri, kurwanya imirire mibi no kwiteza imbere byose tubifashijwemo no kwegera urwego rw’abagore. Hari kandi kubaganiriza ku bikenewe ngo abaturage bagire imibereho myiza no gushaka ibisubizo by’imbogamizi bahura nazo”.
Dusabe avuga ko bagiye gukomeza gushyira imbaraga mu gukemura ibibazo bikigaragara mu miryango, ahagiye gutoranywa imidugudu mishya kugira ngo naho hagere ubukangurambaga bukenewe kugira ngo hagaragare impinduka.
Umuyobozi w’Inama y’Igihugu y’abagore mu Karere ka Muhanga kaje ku mwanya wa kabiri, Mukasekuru Marceline, avuga ko ibanga bakoresheje mu kwesa imihigo y’abagore, ari ukuyisobanurira abaturage b’imidugudu yatoranyijwe no gufatanya n’izindi nzego.
Avuga ko mu rwego rwo gukomeza kwesa imihigo mishya, bagiye gukomeza gushyira imbaraga mu kurwanya amakimbirane mu miryango, kurwanya ubuzererezi, kuganiriza imiryango by’umwihariko gukangurira ababyeyi kwita ku bana babo.
Anavuga ko bazarushaho kuganiriza abagabo, kugira ngo basobanukirwe n’uruhare rwabo mu kurwanya inda ziterwa abangavu, kuko ari bo bazibatera.
Agira ati “Urubyiruko nirusobanukirwa n’ubuzima bw’imyororokere, abagabo nabo bakaganirizwa, bizakemura ikibazo cy’abana baterwa inda. Turifuza ko abagabo bumva ko abo bana bameze nk’ababo kandi bakwiye kubarinda ihohoterwa”.
Guverineri w’Intara y’Amajyepfo, Kayitesi Alice, avuga ko uturere tuza imbere twagize amanota muri za 90%, utwa nyuma tuza muri za 70%, aho agaragaza ko hakozwe byinshi birimo kwiteza imbere mu matsinda y’abagore, no kurwanya ibindi bibazo byugarije umuryango Nyarwanda.
Agira ati “Ibikorwa byagombaga kugezwa ku miryango byarakozwe henshi, twishimiye ko hari imiryango yasezeranye mu buryo bwemewe n’amategeko, amarerero arakora hirya no hino, imiryango idasezeranye kubera amakimbirane yarigishijwe, isuku, byose turabifite mu turere twose byaragaragaye”.
Guverineri Kayitesi agaragaza ko ibikorwa byagezweho mu turere twose ariko icyatumye tumwe tuza inyuma, ari uko ibyo bagiye bakora nta nyandiko byagiye bikorerwa, akaba asaba ko barushaho kunoza za raporo z’ibyo bakora.
Avuga kandi ko abagore mu nzego z’ubuyobozi bw’imidugudu biyongereye hejuru ya 40%, kandi ko bazagira uruhare mu kurwanya ihohoterwa rikomeza gukorerwa umugore ririmo no gukubitwa mu ngo, hakaba hagiye gukomeza kwigishwa ngo iyo myumvire iranduke.
Akarere ka Nyanza niko kaje inyuma mu kwesa imihogo ya ba mutimawurugo mu Ntara y’Amajepfo, kakaba kasabwe kurebera ku turere twahize utundi, nako kakaza mu myanya myiza mu mihigo yasinywe y’umwaka utaha wa 2022-2023.


text:
Menya uko bategura isosi y’inkoko (chicken soup)
Paul Snijders wo mu gihugu cya Netherlands aradufasha kumenya uko itegurwa.
Ibisabwa mu gutegura iyi nkoko: amaguru abiri y’inkoko , puwalo, caroti , tangawazi ifite uburebure bwa 7cm , cube magi, akayiko gato ka black peppercorns (ubwoko bw’ikirungo), litilo 1,5 y’amazi n’urusenda.
Uko bateka iyi sosi y’inkoko
Ufata amaguru ugakuraho uruhu hamwe n’amagufa ugasigarana umuhore gusa, ukawukatamo ibice biringaniye warangiza ukabishyira muri ya litilo 1, 5 y’amazi ugashyira ku ziko ukabimazaho isaha imwe gusa ziba zihiye.
Hanyuma ugafa cube magi wavungaguye ugashyiramo, ugashyiramo naya caroti wasasemo uduce, ugayishyiramo na puwalo wakasemo uduce. Ukabivanga ugasubiza ku ziko, ugashyiramo tangawizi ariko wabanje kuyisya , aha ushobora kuyisya ukoresheje rape cyangwa ukayisekura mu gasekuru. Ugashyiramo cya kirungo cyo mu bwoko bwa black peppercorns n’urusenda ruke. Aha ibimazaho iminota mike. Isosi ikaba irahiye.
Iyi sosi y’inkoko iribwa ishyushye igaherekezwa n’umugati hamwe na formage.


text:
Kugaburira Imiti Imiti ivura Polymer Sisitemu
Ibisobanuro birambuye
Ibiranga ibicuruzwa
Ibiranga ibicuruzwa
1.Jet mixer: Iremeza neza guhuza ibitsina bya polymer yibanze.
2.Ibipimo byukuri byamazi: Igishushanyo cyo gusaba
3.Ihinduka mubikoresho bya tank: Igishushanyo cyo gusaba
4.Ibikoresho byo mumihanda: Igishushanyo cyo gusaba
5.Ibice byerekana guhinduka: Kwubaka byoroshye
6.Profibus-DP, Modbus, Ethernet: Kwinjiza byoroshye kugenzura hagati
7.Ibikoresho bitagira imbaraga bya ultrasonic sensor kugirango ikomeze igenzure murwego rwo gukuramo ibyumba: Uburyo bwikora bwikora
8.Guhuza imbaraga hamwe nibikoresho nyuma yo gutegura, incl.sitasiyo yo gukuramo: Ibikoresho byoroshye no gutangiza
9.Ubushobozi bwa injeniyeri-kuri-abakiriya: Abakiriya babona ibisubizo byihariye


text:
Urwego rw’abikorera (PSF) rwatunzwe agatoki kenshi n’Inama njyanama y’Akarere ka Rutsiro ko rufite intege nke, ku buryo nta bikorwa rukora byunganira Akarere rurageraho. Kuri ubu Ubuyobozi bw’Akarere buhamya ko aribo bagiye guhabwa imirimo yo kubaka Gare y’aka Karere.
Kuwa kane tariki ya 08 Ukuboza 2016, Abadahigwa mu mihigo bo mu Karere ka Rutsiro bari bahanze amaso igikorwa cyari gitegerejwe igihe kitari gito cyo gutunganya ahazubakwa gare y’Akarere ka Rutsiro, ariko imyaka 6 yari yihiritse nta kirakorwa, dore ko ni amashini yazanwemo kuri icyo gihe yahise aburirwa irengero.
Iyi gare y’Akarere ka Rutsiro iteganyijwe kubakwa mu murenge wa Gihango, Akagari ka Congonil, ndetse Umuyobozi w’urugaga rw’Abikorera muri aka karere yatangarije Rwandanews24 ko nta gihindutse imirimo yo kuyubaka yatangirana n’Ukwezi kwa Kamena 2022.
Nyirakamineza Marie Chantal, Perezidante w’Inama njyanama y’Akarere, akaba n’Umuyobozi w’Urugaga rw’Abikorera mu karere ka Rutsiro aganira na Rwandanews24 yavuze ko Urwego rw’abikorera rushaka kugira uruhare ndetse rufite umuhate mu gukora ibikorwa byunganira iterambere ry’Akarere ka Rutsiro.
Ati “Urwego rw’abikorera rufite gahunda yo kuzahura ubukungu bw’Akarere ka Rutsiro, kuko ari abacuruzi ni abikorera bose bifuza gukora ibikorwa bibyara inyungu ndetse binabasha guha akazi urubyiruko ruhavuka. Kuri ubu ibyo bikorwa bigiye guhera ku iyubakwa rya Gare ya Rutsiro.”
Nyirakamineza avuga ko n’ubwo urwego rw’abikorera rwakunze kunengwa n’abarimo Inama njyanama ko nta bikorwa byunganira Akarere bakora, bari bakiri kubitegura kuko na Kampani bafunguje mu myaka yashize ariyo bazakoresha bubaka iyi gare uzibye ko abikorera hari abari baracitse intege, ndetse banakoze urugendo shuri basura Abikorera bo karere ka Gatsibo kugira ngo babigireho nka bamwe mu bafite ibikorwa by’indashyikirwa.
Nyirakamineza ahamagarira abikorera bavuka mu karere ka Rutsiro batuye mu tundi turere kugaruka gushora imari bazana ibikorwa by’iterambere aho bakomoka, ndetse bagiye kwerekwa amahirwe ari mu karere ka Rutsiro bagahuza imbaraga ni abandi bagakorera hamwe.
Murekatete Triphose, Umuyobozi w’Akarere ka Rutsiro avuga ko imirimo yo kubaka Gare ya Rutsiro izatangira vuba aha kubufatanye n’urugaga rw’abikorera PSF.
Ati “Imirimo yo kubaka Gare ya Rutsiro twarayitangiye kandi twaganiriye n’abagize urugaga rw’Abikorera kandi batweretse ko bafite ubushake. Gusa haracyarimo imbogamizi y’umuturage ugomba guhabwa ingurane y’Ubutaka bwe nibirangira imirimo izahita itangira.”
Murekatete akomeza avuga ko imirimo yo kubaka Gare ya Rutsiro ari igikorwa bashaka gushyiramo imbaraga kugira ngo mu mpera z’uyu mwaka w’ingengo y’imari imirimo izabe yaratangiye ikomereze no mu mwaka utaha, kuko abaturage bafite inyota ya gare.
Rutsiro investment Company Ltd igiye guhabwa imirimo yo kubaka Gare ya Rutsiro igizwe ni abanyamuryango 12 ndetse ikaba igitanag ikaze no kubandi banyamuryango bafite ubushake bwo kwifatanya nabo, ikaba igiye kubaka Gare ifite agaciro kabarirwa hagati ya miliyoni 170 Frw na Miliyoni 192 Frw.


text:
Impamvu kugumirwa kw’abakobwa ari amakosa yabo – Menyabyinshi
Nubwo ari amakosa yawe kuba ntamukunzi ufite, ukaba ukiri wenyine mu myaka ufite kandi wari kuba ufite umukunzi, gutereta ni iyindi ntabwe kandi gukomeza utekerezako abasore batakwitayeho, ntibizasiba icyuho wifitemo. Ubyemere cyangwa ubihakane, imwe mu myitwarire yawe, imyemerere cyangwa imiterere yawe bishobora kuba mubituma ntamusore ukuvugisha ndetse n’abasore uvugishije bakakwirengegiza. Yewe ugasanga ntanukwaka numero ya telefone.
Dore bimwe mu bimenyetso bituma umutima wawe ubamo icyuho ibihe byose:
NTAMUNTU UKUNOGEYE
Umukobwa akicara nijoro agakora urutonde rw’ibyo umusore yakemera yaba yujuje. Ati, agomba kuba afite metero 1.8, agomba kuba afite six pack, aturuka mumuryango ukize kandi afite akazi kamwinjiriza, agaragara neza, yambara style zigezweho, … urutonde rugakomeza ye! None umusore nkuwo uzamukura he? Uzamwiremera? Ubuhanga buvugako ugomba gufata urutonde rw’ibintu 5 bidahinduka, kandi nubwo waba uteganya kubona 3. (kandi nyine, uwujuje 3 muri 5 wahisemo, biba ari byinshi, kuko abayujuje ibyo ukeneye kuri 60%). Aba ari muri Pass. Ntabwo rero uzashaka gufata abasore bose ngo abashyire mumusore umwe. Nuzisanga urimo uhakanira abasore ngo ntibujuje ibyo ukeneye, ku rutonde rw’ibyo wihaye umusore yagakwiye kuba yujuje, ugomba kumva ko uzabaho ntamukunzi. Niba ubikora utyo, komeza wibere wenyine ibihe byose.
UTINYA KUJYA MURUKUNDO
Abakobwa benshi kuva bakivuka, bavukana umuco ko abasore aribo bazaza kubashaka, ko bazabasanga munzu iwabo baje kubareba, ntabwo aruko bidashoboka ko nawe watera intambwe usanga uwo mwakundana. Abasore sibo baba batinyutse bonyine kuba bakegera umukobwa kumubwirako bamukunze. Igitsina gore kiva mu Rukundo kubera impamvu nyinshi cyane – gutinya ko bagira amahitamo mabi (ugakomeza ngo utegereje uwujuje uru rutonde), gutinya kumvako baboshywe n’urukundo, gutinyako yabura ibyishimo mugihe yashwana n’uwo bakundana. (Bamwe bakibaza uburyo ngo bashobora kuzabana n’umugabo umwe igihe cyose, mugihe aba yifuza guhinduranya abasore mu buriri. Gusa gutekerea utya nibyo bizatuma ugumirwa burundu.) Ushobora kuba wiyumva ukunze, ariko ukumva uratinya ngo waba uzatakaza igihe kirekire nawe kandi wumva utabyumva neza. Mugihe umusore akubwiye nk’imigambi afite, ibyo ateganya kuzakora, ndetse n’ibyo aguteganyiriza, ugatekereza ngo ari kwirarira, nuko ukabipinga. Uri gushaka ibyo nawe udakora muri wowe nawe ubwawe.
NTABUSHUTI USHAKA KUGIRANA N’ABANTU
Ukaba ufite akazi, ukumvako umusore wese uje kukuvugisha aruko akubonanye amafaranga utunze cyangwa ibyo utunze. Igihe cyawe ukimara wibwirako umusore wese wakuvugisha aruko yaba ashaka ibyo utunze, inzu nziza umaze kugura, amashuri menshi umaze kwiga, amafaranga utunze, akazi ufite, umuryango uturukamo ukize, ….. n’ibindi n’ibindi byinshi cyane. Mu gihe ubitekereza utyo, ngo utegereje umusore uzaba uri kukigero nk’icyo uriho cyangwa ukuri hejuru mu bushobozi ufite, komereza aho utegereze, nibikunda amahirwe azakuzira umubone. Gusa ukwiye gutekerezako abo uri guhakanira, uri kwangira batazagaruka mu buzima bwawe. Ibi bishobora gutuma wisanga ugejeje mu myaka y’ubukure utarabona umusore.
Niba ufite amafaranga, ukaba utabwira umusore ngo mujye gusangira, uratekereza muzahuza mute? Ubushuti bwanyu buzubakira kuki? Niba ufite ubushobozi, shaka inshuti, mugirane ubushuti bukomeye, inshuti zizatua umenyana n’izindi nshuti. Ibi bizatuma ushobora kubona umukunzi.
UFITE IMYITWARIRE IDAHWITSE
Kuba indashima ni ryo zina rikuranga. Guca abandi intege bikuri mumaraso, kandi gusubiza ibitekerezo bya bagenzi bawe inyuma nicyo kikwiberamo. Ibi ubikora kandi no mu ruhame, kuko wumva ariko uteye muri wowe. Nubwo ushimishwa no kwigaragaza utihishiye mu ruhame ndetse no muri bagenzi bawe, ni byiza ko utabeshya. Ariko wibuke ko iyo mico nk’iyo hari abasore benshi batazayikunda, kuko baba bifuza gukundana n’umuntu uzabafasha gutera imbere mubitekerezo, badakeneye uzabasubiza inyuma cyangwa uzabadindiza mu mibereho yabo. Ni byiza cyane gukomeza utekerezako kubaho mumyitwarire wowe ikunezeza, ariko umenyeko n’ubundi atari wowe wireba. Numara igihe cyawe uca abandi mu ijambo, ubasamira hejuru, urabona hari umusore uzakunda iyo mico yawe ? uzaguma wenyine kugeza igihe uzahindukira.
NTAKIZERE UGIRIRA IGITSINAGABO
“Arambwiye arankunda, ariko ubanza yishakira kuryamana najye gusa.’’ ‘’Ntamwanya mfite wo kuvugana n’abasore b’abacanzi.” “Nihagira undi musore umbeshya cyangwa umpemukira mubuzima, ndahiriye imbere y’Imana n’abantu, sinzongera kujya mu rukundo na rimwe, nta na sms imbaza iby’urukundo nzongera gusubiza, yewe nta n’undi musore nzasubira guha numero ya telefone yajye.” “Uyu musore narinziko akunda by’ukuri ntaziko yishakira ko turyamana gusa, none turaryamanye, aranyanze. Abasore bose nicyo baba bishakira, uyu nawe n’ampemukira, ntawundi nzongera gukunda.” Sinitaye kubuzima mu rukundo wagize mbere, cyangwa izindi nzira waciyemo zatumye uta ikizere k’ubasore cyangwa abagabo, ese wigeze utekerezako kwibaza bene ibyo bibazo aribyo biguha kw’ibere umwamikazi wo kugumirwa ? Ntugatekerezeko umusore wese uje kukuvugisha ashaka ko muryamana gusa (cyangwa ko ntakiza na kimwe cyaboneka mugihe mwaba muryamanye). Haracyariho abasore beza benshi cyane. Bashobora kuba bake, cyangwa ntibabe abo mwegeranye, ariko barahari, ibi ntibyatuma uhitamo kugumirwa burundu. Hereza umwe umwanya mumutima wawe, akwereke ko wibeshye.


text:
Ukwezi - Sat: 9: 00–18: 00
Ukwezi - Sat: 9: 00–18: 00
1.Umugozi wimpapuro zubukorikori zikozwe mubipapuro byihariye byubukorikori, bifite ibara ryamabara, bifatanye cyane, hejuru mumbaraga zingutu, urumuri muburyo, byoroshye mumaboko
2.Ifite ibikoresho byiza byo kuboha no guhinduranya.Irashobora gukorwa mubice bibiri, umurongo-itatu hamwe-byinshi-ukurikije ibisabwa, hamwe nubunini bushobora guhinduka.
3.Ifite amahitamo yubusa, nuburyo butandukanye bwamabara.Irashobora gukoreshwa mububoshyi cyangwa guhambira, hejuru iroroshye, kubumba byuzuye, kandi isura ni nziza.
4.Kuberako ibicuruzwa nkibi bidahumanya ibidukikije nkibicuruzwa bya pulasitike, birazwi cyane mumahanga.
Aha hantu hashobora gukoreshwa kumeza yo kurya kugirango ukoreshe burimunsi, Ibirori, Iteraniro ryumuryango murugo cyangwa muri resitora.
Urashobora kandi gukoreshwa mubukwe bwo hanze, ibirori, BBQ cyangwa indi minsi mikuru ikenewe.
1. Nibihe bicuruzwa byumwuga bya sosiyete yawe?
Igisubizo: Ibicuruzwa byacu byumwuga ni ubwoko butandukanye bwimyanya, harimo ibikoresho: impapuro, ipamba, plastike nibindi.
2. Ikibazo: Nabona nte icyitegererezo?
Igisubizo: Niba ukeneye icyitegererezo kugirango ugenzure ubuziranenge n'ibara, turashobora gutanga icyitegererezo kubuntu hamwe n'imizigo yakusanyijwe.
3. Ikibazo: Nigute nshobora kubona amagambo yawe kubyerekeye ibicuruzwa byawe?
Igisubizo: Pls itugire inama ibisobanuro byawe byoroheje, nkubunini / Qty / Gupakira, tuzohereza imeri kurutonde rwibiciro cyangwa PI kuri wewe ukurikije ibyo usabwa.
4. Ikibazo: Nigute ushobora kuguha itegeko?
Igisubizo: Urashobora kutwoherereza Inyemezabuguzi ya Proforma cyangwa ukatwoherereza itegeko ryo kugura mbere.
5. Ikibazo: Ufite ingano ya minimun?
Igisubizo: Yego, turasaba amategeko mpuzamahanga yose kugira umubare ntarengwa wateganijwe.Ibikoresho bitandukanye bizagira MOQ itandukanye.
6. Ikibazo: Urashobora gutanga ibyangombwa bijyanye?
Igisubizo: Yego, turashobora gutanga ibyangombwa byinshi harimo Icyemezo cyinkomoko, Inyemezabuguzi yubucuruzi, Urutonde rwabapakira nibindi byangombwa byoherezwa hanze bisabwa.


text:
Rwimiyaga: Barasaba ibigega byo gufata no kubika amazi
Abatuye mu murenge wa Rwimiyaga, akarere ka Nyagatare barasa ibigega byo gufata amazi mu gihe cy’imvura ntasandare mu bishanga bakazayakoresha mu gihe cy’izuba kuko baba ntayo bafite. Ubuyobozi bw’aka karere buvuga ko hari gahunda yo gutanga ibigega mu mirenge yose igize aka karere, abaturage bakagenda bishyura mu byiciro.
Umurenge wa Rwimiyaga ni umwe mu mirenge 12 igize akarere ka Nyagatare, uyu murenge abahatuye bemeza ko bawitiri umuyaga ukabije ukunze kuhibasira. Iyo utereye amaso ku misozi igize uyu murenge usanga nta biti byinshi bihaba, uyu murenge kandi ukaba ufite ikibazo cy’amazi adahagije.
Uwayezu Justin utuye mu murenge wa Rwimiyaga akora umurimo wo kuvoma yagize ati « njye nkora umurimo wo kuvoma amazi mu gihe cy’izuba ryinshi, nkayagurisha ariko ntibiba byoroshye kuko nyakura kure. »
Nizeyimana Emmanuel atuye mu murenge wa Rwimiyaga avuga ko ubuyobozi bubafashije kubona ibigega, igihe cy’imvura bagatega amazi ikibazo cy’imyuzure mu bishanga cyagabanuka ndetse ngo mu gihe cy’izuba ngo ntibajya babura amazi.
Murekatete Juliette Umuyobozi w’Akarere wungirije ushinzwe imibereho myiza, avuga ko ibigo byo kuzigama no kugurizanya Umurenge SACCO birimo gutanga inguzanyo y’ibigega, abaturage bakagenda bishyura amafaranga make make. Yizeza abaturage ko bakomeje ubuvugizi bikazagera mu mirenge yose.


text:
Isomo rya 1: Mwene Siraki 35,1-12
Uwubahirije itegeko aba atanze amaturo menshi, ukurikije amabwiriza aba atuye igitambo cy’ubuhoro, uwagiriye undi neza aba atanze ituro ry’ifu y’inono, kandi ufashije abakene aba atuye igitambo cyo gushimira. Igishimisha Uhoraho ni ukwamagana icyaha, kandi kwanza akarengane ni nk’ igitambo cyo kwicuza. Ntuzahinguke imbere y’Uhoraho imbokoboko, ahubwo ayo maturo yose jya uyatanga kubera itegeko. Ibinure by’itungo ry’intungane bibobeza urutambiro, n’impumuro yabyo ikagera ku Umusumbabyose. Igitambo cy’intungane kirakirwa, kandi kigahora ari urwibutso rutazibagirana. Ujye ukuza Uhoraho n’umutima ukeye, kandi ntugatsimbarare ku muganura w’ibyo wejeje. Ibyo utanga byose bijye birangwa n’umucyo, kandi uturane ibyishimo kimwe cya cumi cy’ibyo utunze. Jya uha Uhoraho ukurikije uko na we yaguhaye, ubikorane umutima ukeye uko wifite, kuko Uhoraho azakwitura, akabikwishyura ukubye karindwi. Ntukagire ibyo utanga ugamije gushukana, ntiyabyakira, kandi ntukishingikirize igitambo cy’uburiganya. Koko rero Uhoraho ni umucamanza, nta bwo areba umuntu.
Zaburi ya 49(50), 4.7ac, 8.12, 14.23a
R/Tujye dutura lmana igitambo cyo kuyishimira.
Imana itumije ijuru kimwe n’isi iri hasi,
ngo bihugukire urubanza ifitanye n’umuryango wayo.
Na yo iti «Tega amatwi muryango wanjye, ngiye kuvuga;
jyewe Imana nkaba n’Imana yawe!
«Ibitambo untura si byo nguhora,
kuko ibitambo byawe bitwikwa bimpora imbere.
Ndamutse ngize inzara, sinaza kubikuganyira,
kuko isi n’ibiyirimo byose ari ibyanjye.
«Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose.
Untura ibisingizo ho igitambo, ni we umpa ikuzo.»
Ivanjili ya Mutagatifu Mariko 1,28-31
Muri icyo gihe, Petero araterura abwira Yezu ati «Dore twebwe twasize byose turagukurikira.» Yezu arasubiza ati «Ndababwira ukuri, nta we uzaba yarasize urugo, cyangwa abavandimwe be, cyangwa bashiki be, cyangwa nyina, cyangwa se, cyangwa abana, cyangwa isambu ye ari jye abigirira n’Inkuru Nziza, ngo abure kwiturwa karijana muri iki gihe, ari amazu, ari abavandimwe, ari na bashiki be, na ba nyina, n’abana n’amasambu, ariko n’ibitotezo bitabuze, kandi no mu gihe kizaza, akaziturwa ubugingo bw’iteka. Benshi mu ba mbere bazaba aba nyuma, n’aba nyuma babe aba mbere.»


text:
Ingagi zo mu birunga
Intangiriro[eindura | hindura inkomoko]
Ingagi zo mu birunga[1][2][3][4] cyangwa Ingagi zo mu misozi, Ingagi zo mu misozi miremire (izina ry’ubumenyi mu kilatini: Gorilla beringei beringei), ni bumwe mu bwoko bw’inyamaswa buri gucika cyane ku isi.
Ibarura ry'ingagi[eindura | hindura inkomoko]
Ubu habarwa ingagi zo mu birunga zigera kuri 720 ku isi yose, kandi zose ziherere mu majyaruguru y’igihugu cy’u Rwanda, mu majyepfo ya Uganda ndetse no mu burasirazuba bwa Repubulika Iharanira Demokarasi ya Kongo.
Muri iyo Pariki kandi harimo andi moko y’ibinyabuzima gakondo n’andi arinzwe mu rwego rw’amasezerano mpuzamahanga abuza ubucuruzi bw’amoko y’ibinyabuzima biri hafi gucika burundu (CITES).
Ingangi zabazwe ni izo muri Pariki eshatu arizo: pariki y’Ibirunga y’u Rwanda, Pariki y’Ibirunga ya Repubulika Iharanira Demokarasi ya Kongo na Parc National des Gorilles de Mgahinga yo muri Uganda. Nyamara hari izindi ziri mu ishymba ry’inzitane rya Bwindi rya Pariki y’igihugu cya Uganda.
Abayobozi kandi basobobanuye ko iri barurwa ryakozwe mu rwego rwo kumenya uko ibintu byifashe ndetse no kureba uko ingagi zimerewe. Ibyavuye mu ibarura bikaba ari bumwe mu bushakashatsi bukomeye buzaba buhari bwerekana ubuzima bw’izi ngagi ndetse n’uko zibanyeho mu miryango yazo.
Ibarura ryakozwe mu Birunga kuva muri Werurwe kugeza muri Mata uyu mwaka, ryerekanye ko umubare w’ingagi wiyongereyeho 26,3% mu myaka irindwi ishize. Ni ukuvuga ko zagiye ziyongeraho 3,7% buri mwaka.
Iri barura ryasanze hari ingagi zo mu misozi 480 ziri mu miryango 36 hamwe n’izindi ngabo 14 zigiye zibana. Ibarura ryaherukaga kuba muri 2003, ryari ryabonye ingagi 380.
Kugeza kuri uyu munsi, ushyizemo n’ingagi 302 zari zabazwe muri 2006 mu ishyamba rya Bwindi n’zindi enye zabuze ababyeyi zikaba zirererwa mu kigo cyo muri Repubulika iharanira Demokarasi ya Kongo, umubare w’ingagi zo mu misozi zizwi ku isi ni 786.
Ingagi zo mu Birunga, zagiye zibasirwa n’intambara zo mu Karere n’ubushimusi mu myaka ishize, zamenyekanye cyane kubera nyakwigendera Dian Fossey, zikaba ari kimwe mu bintu bikururura ba mukerarugendo benshi mu Karere.
Mu ishyamba ry’ibimera byiza cyane biri mu birunga bigabanya u Rwanda na Uganda niho habarizwa ingagi zo mu birunga zikunda gusurwa cyane ku isi. Iyi pariki ifite ubwoko bw’ingagi nyakwigendera Dian Fossey yapfuye agerageza kurwana ku buzima bwazo. Ingagi zo mu birunga zisigaye zigera kuri 355, kandi ibimera bihora bitoshye nibyo bituma zidakomeza gucika ku isi.
Iyi pariki igizwe n’ubwoko butandukanye bw’ibimera , aho usanga hari ishyamba ry’ibimera bito ndetse harimo n’ibiti binini bitandukanye bibereye ijisho.
Ingagi zo mu birunga nk’ubundi bwoko bw’inguge, ziba mu mashyamba agwamo cyane imvura. Kereka impundu (chimpanzé) nizo zishobora gutura mu bice bya savannah (ubutaka buriho ibimera bigufi kandi imvura idakunda kugwaho cyane).
Ingagi zibaho zimuka buri gihe kuko zicumbika ahantu zibasha kubona ibyo kurya. Ahanini zirya ibimera kandi zikabirya ari byinshi. Ingagi zigira amenyo ameze nk’aya'abantu, niyo mpamvu zishobora gukanja ibyatsi byinshi. Ingagi z’ingabo zikuze zigira amenyo manini zikoresha iyo ziri kurwana na zigenzi zazo .
Iyi nkongi yibasiye iki gice cy’ishyamba yatangiye kuwa gatandatu nk’uko bitangazwa n’ibiro ntaramakuru by’u Rwanda ngo nta kintu kizwi neza kuba cyarateye iyi nkongi ariko ngo bishoboka kuba ari abavumvu bateye iyi nkongi ariko ngo nta numwe uratabwa muri yombi. Ibindi byerekana ko iyi nkongi yatewe n’uko ari ikirere cyateye iyi nkongi kuko hari hari ubushyuhe bwinshi.
Mu mwaka wa 1978 nibwo umushinga gorille des Montagnes watangiye, maze ingagi zo mu birunga ziherereye mu gice cy’u Rwanda zitangira kumenyerezwa gusurwa naba mukerarugendo.Kuva 1973 kugeza 1989,umubare w’ingagi zo mu birunga wariyongereye ziva kuri 261 zigera kuri 324. Abantu bamwe bakeka ko ubukerarugendo bwaba bwaragize uruhare muri uku kwiyongera kw'ingagi.
Notes[eindura | hindura inkomoko]
- ↑ "Ingagi zo mu Birunga: inyamaswa zifite byinshi zihuriyeho n\'abantu". Archived from the original on 2016-03-06. Retrieved 2011-01-02.
- ↑ "Ingagi zo mu Birunga zariyongereye". Archived from the original on 2016-03-05. Retrieved 2011-01-02.
{{cite web}}: Unknown parameter
|deadurl=ignored (
|url-status=suggested) (help)
- ↑ "Ingagi zo mu Rwanda zahungiye inkongi y'umuriro muri Congo Kinshasa". Archived from the original on 2020-08-15. Retrieved 2011-01-02.
- ↑ "Ingagi muri Parike Nasiyonali y'Ibirunga". Archived from the original on 2016-03-06. Retrieved 2011-01-19.
{{cite web}}: Unknown parameter
|deadurl=ignored (
|url-status=suggested) (help)


text:
Nyabihu : Bagiye guhabwa ibikoresho byo kubungabunga umusaruro
Amakoperative 10 yo mu karere ka Nyabihu ku bufatanye n’umushinga Hinga Weze bagiye guhabwa inkunga y’ibikoresho bizabasaha kubungabunga umusaruro wangirikaga bikabateza igihombo.
Mukeshimana Claudine ni visi perezida wa kopetarive KOPEYIKARE igizwe n’abanyamuryango 68, ihinga ibinyomoro mu karere ka Nyabihu umurenge wa Jenda, yagize ati « Icyo ibi bikoresho bigiye kudufasha, twajyaga dusarura tukabitwara mu mifuka byangiritse, byamenetse hakaboneka igihombo, ariko ubwo tugiye kubona ibikoresho tuzajya tubisoromeramo bive mu murima bifite ubusugire bitangiritse ; cya gihombo twagiraga kuko tugiye kubona ibikoresho ntago kizongera kubaho. Amatunda yacu azajya agera ku isoko neza atangiritse ».
Si igihombo cyaterwaga no gusarurira ahatujuje ubuziranenge gusa ahubwo cyanaterwaga n’iminzani itujuje ubuziranenge.
Bagaragaza Augustin ni perezida w’abahinzi b’ibirayi mu murenge wa Jenda yagize ati « Twari twugarijwe n’iminzani itujuje ubuziranenge, iyo twari dufite ikoreshwa n’amabuye, aho wasangaga abapima ibirayi, abaguzi b’ibirayi n’umuturage uje kugurisha ibirayi bye ; uwapimaga wasangaga ari ugushakisha ».
Yongeho ati « Ubu turishimye cyane kubera ikibazo cy’iminzani gisa nicyacyemutse kubufatanye na Hinga Weze twabonye iminzani ijyanye n’igihe yujuje ubuziranenge ».
Olier Habimana, ushinzwe ishami ry’amasoko no gufata neza umusaruro mu mushinga Hinga Weze avuga ko zimwe mu nshingano z’uyu mushinga ari ni ukongera umusaruro, kubona amafaranga muri uwo musaruro no kwihaza mu biribwa.
Aragira ati « Gufasha aya makoperative ni mu rwego rwo kugira ngo tubafashe kugabanya umusaruro wangirika kuko iyo ugabanyije umusaruro wangirika, utuma ya mafaranga babonaga bongera kuyashora mu bikorwa by’ubuhinzi kuko bituma barushaho kugira imbagara zo kongera umusaruro ».
Olivier, yanasobanuye igihe umusaruro ushobora kwangirika, « Umusaruro wangirika guhera mu isarura, hari ibihingwa byangirika, byongera ubuhehere, hari udusimba cyangwa ibyonnyi bikunda ahantu hahehereye cyangwa hari amazi menshi ugasanga byinjiye muri uwo musaruro bikawangiza, ukabora ». Ikindi ngo iyo uwo musaruro wangiritse cyangwa ukabora utakaza intungamuburi, ukagaragara nabi, wagera ku isoko kuganira n’abaguzi bikaba ikibazo kuko ubuziranenge buba bwagabanutse.
Mukamana Laurence, Umuyobozi Mukuru wungirije muri Hinga Weze, yavuze ko ikibazo cyo gutakaza umusaruro girahari ku bihingwa bimwe, usanga ari nki 10%, ibindi ugasanga ari 20% hari nibigera kuri 30 %.
Aragira ati « Ibaze mu byo wasaruye nk’ibiro 100 utakaje 10% cyangwa 20 % aba ari igihombo gikomeye, ibi bigaragara mu musaruro w’imboga, uw’ibishyimbo, uw’ibigoli nuw’ibarayi. Ubwo rero icyo kibazo nicyo twaje gukemura naya makoperative atandukanye ndetse n’abandi bafatanyabikorwa ».
Uyu muyobozi Mukuru wungirije yanavuze ko izi nkunga z’Abanyamerika binyuze muri Hinga Weze atari ibikoresho byo gutunganya umusaruro gusa, ahubwo batera inkunga n’abajya gutubura imbuto, inkunga babageneye zikaba zaratangiye kubageraho kugira ngo batangirane niri hinga, maze beze byinshi bitunganywe neza, bifashe imiryango kurya ibitunganye.
Ibi bikoresho bifite agaciro ka miliyoni 162 bizahabwa amakoperative 63 yo mu turere 10 uyu mushinga ukoreramo ku nkunga y’Umuryango w’Abanyamerika Wita ku Iterambere Mpuzamahanga USAID; koperative 28 zo mu karere ka Nyabihu zizahabwa ibikoresho bifite agaciro ka miliyoni 32. Uku gutanga ibi bikoresho, aya makoperative nayo azagiramo uruhare rwayo, agaciro k’ibi bikoresho gashobora kugera kuri miliyoni 300 na 400 nkuko Umuyobozi Mukuru wungirije yabitangaje.
Iyangirika ry’umusaruro mu gihe cy’isarura na nyuma yawo ni ikibazo kitoroshye cyugarije Isi. Imibare yatangajwe n’umuryango mpuzamahanga wita ku birirwa(FAO) mu mwaka w’2018 igaragaza ko ku Isi, umusaruro ugera kuri 40% wangirikira mu mirima mu gihe cy’isarura na nyuma yaryo. Mu Rwanda ho ubushakashatsi bwagaragaje ko umusaruro w’imboga n’imbuto uri hagati ya 20% na 40% wangirika bitewe no kutigengesera mu kuwusarura. Muri rusange umusaruro ukomoka ku buhinzi wangirika wangirikira mu isarura na nyuma yaho ungana na 16%.
Iri yangirika ry’umusaruro ni ikibazo gitera igihombo gikabije kuko nk’inyanya zihingwa mu Rwanda zitakaza ibingana na 33% iyo zimaze hanze amasaha abiri nyuma y’isarurwa. Nk’ibitoki biteza igihombo kiri hagati ya miliyoni 35 z’amadolari na 47(miliyari hafi 47 Frw)s ku mwaka, bitewe no kutabifata neza mu isarura na nyuma yaho.


text:
Akenshi iyo abantu bakundana, hari Igihe mu gushwana kwabo badahita babwirana ko batandukanye ahubwo buri wese ategereza ngo mugenzi we azabyibonere ntahite abimubwira.
Akenshi rero abantu bakunze kubabara kubera ko baba batabibwiwe ngo banamenye uko bakwiye kubyitwaramo mu gihe byababayeho bakaba barabenzwe ariko ntibabimenye.
Dore ibizakubwira ko uwo wagukundaga atakimukunda;
1. Nta cyizere ukigirira umukunzi wawe
2. Ntimubasha kumvikana ku bintu by’ingenzi mu buzima bwanyu
3. Ibishashi by’urukundo byarashize
4.Umukunzi wawe aracyakomeye ku mateka ye y’ahashize
5.Mugorwa no gukemura amakimbirane hagati yanyu
6. Kwiyibagiza ibihe byiza mujya mugirana
7. Wumva nta bwisanzure ahubwo umeze nk’ufungiranye
8. Ntimukiganira uko bikwiye
9. Ubona atakigushyigikira
10. Arakubeshya


text:
Korali Family of Singers bateguye igitaramo bitiriye ‘Umuryango Mwiza’
Pastor Ezra Mpyisi ati ” umusore usaba avance namuca mu itorero”
Pastor Ezra Mpyisi mu kiganiro yagiriye ku muyoboro wa youtube wa Legacy TV yavuze ko umusore wese udasambana aba arwaye kuko utarabikora aba ari ikiremba. Nimwumve uko uyu muvugabutumwa umenyereye gutanga ibisubizo bikakaye yibwiriye urubyiruko ko utarabikora yamutera ibuye.
Mpyisi yavuze ko Bikiramariya Atari isugi ahubwo ari we ubwe wivugiye ko ari isugi. Bityo rero we akomeza avuga ko umukobwa w’isugi ari umukobwa utarasmbana na rimwe cyangwa ngo abayare. Bityo rero kuba Mariya yarabyaye abantu batakomeza kuvuga ko ari isugi.
Aha yavuze ko impamvu umusore wese asambna ngo ari uko na Salomoni wo muri Bibiliya yashatse abagore igihumbi, bityo rero kumubaza impamvu yabyo abifata nk’ishyano ryagwiriye isi. Yavuzeko isi ishaje. Afata Salomoni nk’igicucu cyabayeho.
Uyu mukambwe mu kwigisha iyobokamana asanzwe ari umupasiteri wo mu itorero ry’abadivanisiti b’umunsi wa karindwi. Ari mu bapasiteri ba mbere babayeho mu Rwanda kuko ubu ari mu kiruhuko cy’izabukuru.
Pastor Ezra yakomeje avuga ko ibyo dukora byose byaba ubusambanyi cyangwa ikindi kintu cyose kizagira iherezo. Yashimangiye ko umusore usaba kuryamana n’umukobwa mbere y’uko babana we yamuca mu itorero.
Uyu mukambwe yabaye Pasiteri mu mwaka 1951. Ubu amaze imyaka isaga 60 ari umuvugabutumwa.


text:
Uko watermelon ihingwa
Watermelon ni igihingwa kiri mu bwoko bw’imbuto, gihingwa ahantu hashyuha; nubwo gisaba kukivomera kugira ngo cyere. Iyo kitaweho gitanga umusaruro mwinshi kandi mwiza.
Umuhinzi wa watermelon akaba n’ umugenerwabikora w’umushinga Hinga Weze, Sibomana Vincent, aganira n’umunyamakuru wa The Bridge yamubwiye uko watermelon zihingwa.
Ugura umurama wa watermelon mu iduka ricuruza imirama n’imiti y’ibimera n’amatungo; cyangwa ku bashinzwe iby’ubuhinzi mu murenge. Ugafata wa murama ukawinika mu ndobo irimo amazi, igihe kingana n’amasaha 48 ni ukuvuga iminsi 2. Ukawukuramo, ukawushyira ku gitambaro gitose, ukawusanza, ukawutwikiriza ikindi gitose mu gihe cy’amasaha 48, uba wazanye umumero. Ugafata ibihoho ugapakiramo itaka, ukajya ufata urubuto rwazanye umumero ugashyira mu gihoho, ushyiramo kamwe kamwe; ukazivomerera mu gitondo na nimugoroba, nyuma y’ibyumweru 3 ni ukuvuga iminsi 21, ukazigemurira mu murima wabanje kuzikura mu bihoho. Ibihoho ntubica kuko birongera bigakoreshwa, uzikuramo neza wabanje kuvomera kugira ngo bikorohere zigumane n’igitaka wahumbikanye.
Cyangwa se ugafata wa murama wazanye umumero ukawugemurira mu murima utabanje kuwushyira mu bihoho.
Umurima uziteramo ugomba kuba uteguye neza, unasasiye. Ukajya uzivomerera ni mugoroba. Aha Sibomana azihinga bitewe n’imiterere yaho avomerera kabiri mu cyumweru ngo bibabihagije kuko ziba zisasiye. Ariko iyo uhise uzishyira mu murima utabanje kuzishyira mu bihoho uzivomera mu gitondo nani mugoroba mu gihe cy’ibyumweru 3.
Sibomana, anavuga ko watermelon zifite amoko menshi, ariko izihingwa mu Bugesera, hari izitwa sukari zifite amabara y’icyatsi n’umweru nizitwa juliye zisa n’icyatsi kibisi.
Watermelon nkuko ugomba kuzimenyera amazi ni ukuvuga kuzuhira, ugomba no kuzitera umuti uzirinda ibyonnyi, rimwe mu cyumweru. Hakaba hakoreshwa umuti witwa dudu cyangwa roketi, nkuko Sibomana yabisobanuye.
Watermelon yerera amezi 3, akenshi umugozi umwe uzaho watermelon 3, gusa ngo hari n’igihe nta nimwe izaho.
Watermelon zizirana n’imvura akaba ariyo mpamvu zihingwa mu gihe cy’izuba, kuko niyo uhumbika umurama ntibigusaba kuzubakira pépinière (pipinyeri). Zisarurwa rimwe, ugatera izindi. Mu karere ka Bugesera na Rukumberi mu karere ka Ngoma aho bakunze kuzihinga bazihinga inshuro 3 mu mwaka ariko mu gihe cy’izuba.
Icyo Sibomana agaragaza nk’imbogamizi nuko hari igihe bashaka umurama bakawubura, ngo byaba byiza ugiye uboneka igihe cyose umuntu awushakiye. Igiciro cy’umurama giterwa na saison kuko hari igihe garama 50 igura amafaranga y’u Rwanda 15.000, waba wabonetse garama 50 zikagura amafaranga y’u Rwanda 12.000.
Uretse kuba ziribwa zitanga n’amafaranga
Abahinzi b’abagenerwabikorwa b’umushinga Hinga Weze, ba Mayange na Nyarugenge, ubwo bakoraga urugendoshuri mu Murenge wa Rweru, Sibomana Vincent yaberetse umurima ufite ubuso bunga na hegitali 1 yahinzemo watermelon, yavuze ko kugira ngo zere n’ibyo yazitanzeho byose byamutawye amafaranga y’u Rwanda miliyoni 1 n’ibihumbi 800.000, zimaze kwera yazigurishije amafaranga y’u Rwanda angana na miliyoni 3.
Ubundi bwoko bwa watermon
Ubwo umunyamakuru yashyiraga ifoto kuri statut (imbugankoranyambaga), ari mu murima wa watermelon, umunyarwanda uba mu gihugu cy’Ubutaliyani yamubwiye ko yishimiye ko watermelon zisigaye zihingwa mu Rwanda. Amubwira ko mu gihugu cy’Ubutaliyani zihera cyane, ndetse hakaba ubwoko bwinshi bwa watermelon ziryoshye kandi nini. Nazo zihingwa mu gihe cy’izuba ariko zikavomererwa, ikiyongeraho nuko zifumbirwa hakoreshejwe ibisigazwa by’ibyo bateka (ibitoki, ibirayi, imyumbati n’ibindi), ibi bigatuma ziba nini cyane.
Ibi bisigazwa babirundira ahantu hamwe bikabora, byamara kubora bakabifumbiza. Ni mu gihe mu mijyi yo mu Rwanda, abantu batanga amafaranga ngo bayibakize kandi hari abafite imirima cyangwa bakaba bakubaka uturima tw’igikoni mu ngo, bakabifumbiza.


text:
Benshi bazinukwa kujya mu makoperative babitewe ahanini no gushaka inyungu bwite za bamwe mu bayashinze, kuyoborwa nabi no guhezwa ku byiza bavunikiye.
Imicungire n’imiyoborere mibi by’amakoperative, ni kimwe mu bituma amakoperative atandukanye mu karere ka Gicumbi adatera imbere. Abayashinze arabakiza mu gihe abayayobotse bagenda bayahugwa.
Ikigo gishinzwe guteza imbere amakoperative y’ubworozi bw’inzuki ishami rya Gicumbi (ATIC Gicumbi), kigira inama amakoperative kunoza imiyoborere n’imicungire byayo.
Imicungire mibi y’umutungo w’amakoperative, ubuyobozi bwikubiwe n’agatsiko ka bamwe basangiye amasano ya hafi ari nabyo biganisha ku miyoborere mibi no gucunga nabi ibya koperative bikaganisha ku kudatera imbere kwayo ni kimwe mu byagarutsweho mu nama yahuje abayobozi b’amakoperative y’abavumvu mu karere ka Gicumbi.
Ndanganwa Jean Marie Vianney, umwe mu bayobozi ba koperative COOPAM aganira n’ikinyamakuru Intyoza.com, avuga ko kwirengagiza inshingano n’ubumenyi buke mu gucunga umutungo wa koperative ari ibintu biri ku isonga mu gutuma amakoperative adatera imbere.
Yagize ati:” Amakoperative menshi usanga icungamutungo ryayo ritameze neza, ahandi ugasanga biterwa n’ubumenyi buke bw’abayacunga cyangwa rimwe na rimwe ugasanga biterwa no kwirengagiza inshingano za bamwe batazubahiriza uko bikwiye kubera ubumenyi bukeya”.
Uwitwa Sebahutu Ernest, we asanga amakoperative menshi nta nzego zikomeye afite, n’izihari ugasanga ngo zidasobanukiwe n’uburyo ibitabo by’icungamutungo byuzuzwa.
Yagize ati:” Nta nzego zikomeye amakoperative menshi afite, hari aho usanga amakoperative ari ay’abaperezida gusa, ikindi; ubajije koperative zifite ibitabo byuzuye, wasanga ari imwe cyangwa ebyiri, ntabwo koperative ari umufuka w’umuntu umwe. Abenshi binjira muri koperative bakagenda buhumyi, wenda ubizi akaba ari perezida wenyine abandi bari ahongaho gusa, ugasanga koperative ari iy’umuntu umwe, bigatuma zihomba”.
Musoni Celestin, umuyobozi ushinzwe guteza imbere amakoperative y’abavumvu mu karere ka Gicumbi, yasabye abagize Koperative kubakira ku mategeko agenga amakoperative nka kimwe mu bishobora kubafasha mu kunoza imikorere no kubasha kwiteza imbere.
Yagize ati:” Turasaba abayobozi bayobora amakoperative gufasha amakoperative kubakira ku mategeko agenga amakoperative, kugirango tube dufite amakoperative ateye imbere, bitari mu Rwanda gusa ahubwo no mu ruhando mpuzamahanga”.
Kwibumbira mu makoperative ni gahunda ya leta y’u Rwanda igamije gukangurira abantu gukorera hamwe, ngo bazamurane mu iterambere. gusa igikunze kugaragara ni uko abayobozi bayo makoperative ari bo bakunze kugerwaho n’inyungu ziba zaraharaniwe n’abanyamuryango bose, bigatera igihombo gituma abantu benshi batishimira kujya mu makoperative.
NAMAHIRWE Pascaline
Intyoza.com / gicumbi


text:
Minisitiri Gatabazi yatangije ibikorwa byo kubaka ibiro bishya by’Akarere ka Burera
Minisitiri w’Ubutegetsi bw’Igihugu Gatabazi JMV, yatangije imirimo yo kubaka ibiro bishya by’Akarere ka Burera. Ibyo biro bishya biri kubakwa mu Mudugudu wa Rutuku, Akagari ka Kabona, Umurenge wa Rusarabuye.
Abaturage babyishimiye, bavuga ko bari basonzeye kwakirirwa mu biro byagutse kandi bijyanye n’igihe, kugira ngo biborohere kubona serivisi zinoze.
Niyonsaba Ezechiel utuye mu Kagari ka Kabona, yagize ati: “Akarere kacu kakoreraga mu nyubako zishaje, kandi z’imfundanwa. Igihe tuhakeneye serivisi twirirwaga dutonze imirongo, bamwe ducucitse, hakaba n’ubwo butwiriraho batadukoreye. Muri macye ibi biro bishya nibyuzura, serivisi zizihuta kandi tuzibonere ahisanzuye”.
Hari n’abagorwaga n’urugendo ruberekeza aho Akarere gasanzwe gakorera kubera inzira zihoramo ubunyereri.
Umwe ati: "Kugerayo byatugoraga kubera imihanda mibi. Imvura yabaga yaguye, hakaba n’ubwo twiganyira kujyayo, rimwe na rimwe ntitunajyeyo, kubera ubunyereri bwo mu mayira aganayo. Izi nyubako nshya nizuzura tuzaba duciye ukubiri n’ibyo bibazo".
Ibiro bishya by’Akarere ka Burera, bizuzura bitwaye Miliyari zisaga eshatu z’amafaranga y’u Rwanda.
Minisitiri w’Ubutegetsi bw’Igihugu Gatabazi JMV, ubwo yashyiraga ibuye ry’ifatizo aho biri kubakwa, ku wa gatanu tariki 24 Nzeri 2021, yabwiye abaturage ko iyi nyubako bayibonamo igisubizo cya serivisi zishingiye ku miyoborere myiza.
Yagize ati: "Ni inyubako ikwiye kuba ikimenyetso cy’imiyoborere myiza, ishingiye ku guha abaturage serivisi nziza no kuzibahera ahantu hagezweho, kandi hasobanutse. Ikindi ni uko muri iki gihe igiye kumara yubakwa, abaturage benshi n’abacuruzi, bahaboneye akazi kabahemba. Nibatangire bakoreshe neza izo nyungu bahabonera, kugira ngo imibereho y’ubuzima bwabo izarusheho kuba myiza uko iminsi ishira, babikesha amafaranga bazaba bahembwa".
Minisitiri Gatabazi, yasabye abaturage kwirinda ibishobora kwangiza iki gikorwaremezo begerejwe.
Yabijeje ko Ubuyobozi bw’Igihugu butazahwema gukora ibishoboka byose, ngo inzego z’ibanze zikorere ahantu hajyanye n’igihe, hagamijwe kunoza akazi kazo no koroshya serivisi zitanga ku bazigana, kugira ngo n’iterambere ryihute.
Akarere ka Burera gasanzwe gakorera mu biro biherereye mu Kagari ka Ndago Umurenge wa Rusarabuye, byubatswe mu mwaka w’1986, icyo gihe bikaba byarakoreragamo ibiro by’icyahoze ari sous-perefegitura ya Kirambo.
Imirimo yo kubaka ibi bishya, izamara igihe cy’imyaka ibiri. Umubare munini w’abahaboneye akazi k’ubwubatsi, ni Urubyiruko, rwishimira ko ruzabasha kwizigama, ku buryo ubwo iyo mirimo izaba irangiye ruzashinga indi mirimo ibyara inyungu bikure mu bukene.
Mu bandi biteze inyungu ifatika muri iki gikorwa, harimo n’Abakozi b’Akarere, biteguye kurangwa n’umuriro unoze kuko bazaba bakorera ahantu hisanzuye kandi hagezweho.
Ibitekerezo ( 3 )
Nukuri turishimye cyane kubwinyubako nziza yakarere kacu ka burera numuhanda bashiremo agatege abajya kukarere bajye banyura ahantu heza murakoze.
Nukuri turishimye cyane kubwinyubako nziza yakarere kacu ka burera numuhanda bashiremo agatege abajya kukarere bajye banyura ahantu heza murakoze.
Nukuri turishimye cyane kubwinyubako nziza yakarere kacu ka burera numuhanda bashiremo agatege abajya kukarere bajye banyura ahantu heza murakoze.


text:
Uwacikishije Abatutsi bikamuviramo kwicirwa umugore n’abana, arasaba urubyiruko kwirinda amacakubiri
Reverien Mutabazi w’i Busanze mu Karere ka Nyaruguru, nyuma y’uko yiciwe umugore n’abana azizwa gucikisha Abatutsi, arasaba abakiri bato kwirinda amacakubiri kuko byanagaragaye ko nta mumaro wayo.
Mutabazi ni umushoferi, uwo murimo awukora kuva na kera kuko no mu gihe cya Jenoside yawukoraga.
Avuga ko abo yahungishije ari abantu 18 bo mu muryango w’uwitwa Gaspard Rutabagisha wari inshuti ye, bamuhungiyeho nyuma y’uko we yari yamaze guhungira i Burundi.
Rutabagisha uyu ngo hari igihe abaturanyi bajyaga bamutera mu gasantere bari baturiye, bamwita inyenzi. Ubwo indege yari itwaye Habyarimana yagwaga, Rutabagisha yagiye kumureba, amubwira ko atekereza ko nta mahoro aza kugira, kuko na mbere hose ntayo yari afite.
Ubwo iwabo hageraga ibitero by’abicanyi bari baturutse za Mubuga na Mudasomwa, Mutabazi yagiye gushaka ya nshuti ye arayibura, agakeka ko bari bayicanye na bene wabo kuko aho yari atuye ari ho ibitero byari byerekeje.
Ariko ngo yaje kumenya ko yari yahungiye i Burundi, hanyuma abana be ndetse na bene wabo bamuhungiraho, abonye abicanyi bashobora kuza kubamwicana yiyemeza kubaherekeza bakajya i Burundi.
Ati “Uva iwanjye ujya i Burundi ubundi ni iminota 30, ariko twahagenze hafi amasaha ane, kuko twagendaga twihishahisha, uretse ko no mu bo nari mperekeje harimo abakecuru batabashaga kwihuta.”
I Burundi ngo yabashyikirije uwari Chef de zone, ashatse kugaruka mu Rwanda muri iryo joro baramubuza, kugira ngo azabanze abonane na Rutabagisha yazaniye abantu.
Agira ati “Bukeye bwaho twarabonanye, dusezeranaho, ni uko ngaruka mu Rwanda.”
Icyakora abaturanyi bari bamubonye i Burundi ngo baketse ko yagiye kubwira Rutabagisha amakuru y’ubwicanyi n’ababikoze, maze mu nzira agaruka abantu bamubwira ko nagera iwe bamwica, ni ko gusubira i Burundi aho yamaze ukwezi, hanyuma Inkotanyi zafata u Rwanda akagaruka.
Nyuma ya Jenoside ngo yakomeje kubana neza n’abaturanyi, ariko abumva Radiyo Agatashya bakajya bamubwira ko bamuvugaho, bakavuga ko ari icyitso cy’inkotanyi, kandi ko hari igihe bazabonana.
Mu mwaka wa 1997 ngo baramuteye, bamwicira umugore n’umwana mutoya, bica nyirarume wari waje kubasura ndetse n’inka eshanu.
Agira ati “Mu masaa tanu z’ijoro ni bwo baje, bakubita urugi bambwira ngo ninkingure nanjye mbabwira ko ntakingurira abo ntazi. Bamaze amasaha atatu barwana n’urugi, birangira baruciye barinjra. Ni uko bica marume wamfashije guhungira muri pulafo, banyicira n’umugore n’umwana ndetse n’inka eshanu. Bagiye bibwira ko nanjye banyishe kuko no muri pulafo baharashe.”
Icyo gihe ngo yatabawe n’Ingabo z’u Rwanda zaturutse mu kigo cyari ahitwa i Remera, zari ziyobowe na Kapiteni Ruvusha.
Kuri ubu asaba abantu bose, cyane cyane abakiri bato, kubana neza agira ati “Nta muntu ukwiye kuvutsa undi ubuzima. Ubuzima butangwa n‘Imana, bukisubizwa n’Imana. Abantu bajye babana neza.”
Ibitekerezo ( 1 )
Kwica umuntu,ni nko kwica Imana ubwayo,kubera ko twaremwe mu ishusho y’Imana.Nkuko ijambo ryayo rivuga,abantu twese duturuka ku Muntu umwe,ADAMU.Abicanyi,abajura,abasambanyi,abarya ruswa,etc...bajye bibuka ko batazaba mu bwami bw’imana.


text:
[wptab name=’Isomo: Daniyeli 13 1-19′]
Isomo ryo mu gitabo cy’Umuhanuzi Daniyeli 13,1-9.15-17.19-30.33
Hari umugabo wari utuye i Babiloni, akitwa Yoyakimu. Yari yarashakanye n’umugore witwaga Suzana, umukobwa wa Helikiya, akagira uburanga kandi akubaha Imana, kuko ababyeyi be bari intungane, bakaba barareze umukobwa wabo bakurikije Amategeko ya Musa. Yoyakimu yari umukungu cyane akagira n’ubusitani hafi y’urugo rwe; Abayahudi bakaza iwe kenshi kuko bamushimaga kuruta abandi bose. Uwo mwaka, bari baratoye muri rubanda abasaza babiri bashyirwaho kuba abacamanza, ari bo ijambo rya Nyagasani rivugaho riti «Ubugome bwakomotse ku basaza n’abacamanza bo muri Babiloni, bigeze gutegeka imbaga.» Abo bantu bagendereraga kenshi urugo rwa Yoyakimu, ababaga bafite imanza bose bakahabasanga. Igihe rubanda rwabaga rwikubuye ahagana ku manywa y’ihangu, Suzana yazaga gutembera mu busitani bw’umugabo we. Abo basaza bamubonaga buri munsi yinjiye ajya kwitemberera, batangira kumurarikira. Nuko ubwenge bwabo burayoba, bahunza amaso ngo batareba Nyir’ijuru cyangwa bakibuka imanza ze zitabera. Ubwo rero basigara bategereje umunsi wabatunganira. Igihe kimwe, Suzana araza nk’uko yajyaga abigenza mu yindi minsi aherekejwe n’abaja babiri gusa, ashaka kwiyuhagirira mu busitani kubera ko hari icyocyere. Nta muntu n’umwe wari uhari, uretse ba basaza bombi bari bihishe, bamwubikiye. Nuko Suzana abwira abaja, ati «Nimunzanire amavuta n’umubavu, hanyuma mufunge irembo ry’ubusitani kugira ngo niyuhagire.» Abaja bagitirimuka aho ngaho, abasaza barahaguruka baramusingira, bamubwira bati «Dore irembo ry’ubusitani rirakinze, nta muntu utubona kandi turakwifuza, twemerere turyamane! Nuramuka wanze tuzahamya ko twakubonanye n’umusore, ugasezerera abaja bawe kugira ngo uryamane na we.» Suzana ni ko kwitsa umutima maze aravuga ati «Ubu ndabona imitego impande zose: nindamuka nemeye, kuri jye ni urupfu; nimbahakanira na bwo sindi bubave mu nzara! Nyamara icyaruta kuri jye ni ukubagwa mu nzara ndi indacumura, aho gucumura mu maso ya Nyagasani.» Ubwo Suzana atera hejuru n’induru ndende, abasaza bombi na bo baramuhururiza, umwe muri bo arirukanka akingura irembo ry’ubusitani. Abo mu rugo, ngo bumve induru zivugira mu busitani, biruka banyuze mu irembo riteganye n’ubusitani kugira ngo barebe ibibaye. Abasaza bamaze kubivuga ukwabo, abagaragu bagwa mu kantu kuko nta kintu nk’icyo cyari cyarigeze kivugwa kuri Suzana. Bukeye bw’uwo munsi rubanda rukoranira kwa Yoyakimu, umugabo wa Suzana. Ba basaza bombi na bo barahaza biyujujemo ibitekerezo by’ubugome, ngo babone uko bamwicisha. Nuko babwira ikoraniro, bati «Nimuhamagaze Suzana, umukobwa wa Helikiya, akaba n’umugore wa Yoyakimu.» Bahera ko baramutumiza. Aza aherekejwe n’ababyeyi be, abana be na bene wabo bose. Bene wabo bose n’abari bamuzi barariraga.
[/wptab]
[wptab name=’Zaburi ya 22(23)’]
Zaburi ya 22 (23), 1-2a, 2b-3, 4, 5, 6
Uhoraho ni we mushumba wanjye,
nta cyo nzabura!
Andagira mu rwuri rutoshye,
akanshora ku mariba y’amazi afutse,
maze akankomeza umutima.
Anyobora inzira y’ubutungane,
abigiriye kubahiriza izina rye.
N’aho nanyura mu manga yijimye
nta cyankura umutima, kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
abe ari ho nibera iminsi yose.
[/wptab]
[wptab name=’Indirimbo’][/wptab]
[end_wptabset]


text:
Intangiriro y'Ikigo
1. Tuvuga icyongereza neza kandi amakipe afite amahitamo yicyongereza nicyesipanyoli.
2. Dufite videwo nigitabo cyabakoresha mucyongereza cya buri tsinda uburyo bwo kugikoresha
3. Amahugurwa yumwuga wubuvuzi ninama kugiti cye
4. Ibibazo byose ufite, urashobora kuvugana natwe ukoresheje guhamagara kuri videwo.
5. Kohereza neza nibitekerezo byiza kubakiriya bacu
Garanti no gusana
1. Abagize ishami ryacu bose bavuga icyongereza, ntabwo dufite ubwoko bwururimi rwinzitizi, kuburyo dushobora gufata amashusho mucyongereza kugirango tuyobore abakiriya bacu uburyo bwo kugenzura, guhindura no gushyira ikintu muri mashini.
2. Ibikoresho nka lazeri ya 808nm ya diode, ifite sisitemu yo kwisuzumisha mu buryo bwikora, izamenyesha kuri ecran ikoresheje ikimenyetso icyananiranye, ubwo buryo dushobora gusubira kubakiriya bacu hamwe na videwo yuburyo bwo gukemura ikibazo, bivuze. ko gushakisha injeniyeri waho bidakenewe rwose.
3. Twakoze kandi twohereza hanze ibikoresho byo kwisiga na dermatologiya mumyaka 22, ibikoresho byacu bifite modules nyinshi kandi buri module ifite urumuri mugihe ibikoresho bifunguye.Niba hari module itara ryayo iyo ibikoresho bifunguye, bivuze ko iyi module ifite ibibazo.Biroroshye cyane kumenya aho ibikoresho binanirwa kubera sisitemu yo guhindura.
4. Tumaze kumenya aho ibikoresho byananiranye, twohereze ibikoresho bishya ukeneye, hamwe na videwo ifite ibisobanuro mucyongereza no guhamagara kuri videwo.
Serivisi OEM & ODM
Beijing Sincoheren ifite abajenjeri barenga 20 babigize umwuga bafite uburambe bukomeye bwakazi mumahanga kubijyanye nibikoresho byubwiza.
Dutanga serivisi za OEM na ODM, ni ukuvuga, duhindura ikirango cyawe kuri ecran nigice cyo hanze cyibikoresho.Shushanya igikonoshwa cyawe udasanzwe ukurikije igitekerezo cyawe.